title: Savusaunan kiuas

text: Savusaunan kiuas on kiuastyyppi, jossa tulipesästä savu pääsee levittäytymään vapaasti koko löylyhuoneeseen. Tulipesä on osittain auki yläpuoliseen kivitilaan, ja savukaasut pääsevät virtaamaan kivien välitse. Löylyhuoneesta savu tuuletetaan pois seinän "räppänästä", raollaan olevasta ovesta tai katon "lakeisesta". Kiuas on "kertalämmitteinen", sillä lämmityksen aikana saunassa ei voi kylpeä korkean häkäpitoisuuden vuoksi (häkämyrkytyksen vaara). Jotta lämpöä saadaan varattua riittävästi, on kiukaan kivimäärä varsin suuri: useita satoja kiloja.


title: Savusaunan kiuas

text: Koska savusaunan kiukaan tulitilasta savukaasut nousevat itse saunatilaan, on tuli pidettävä suhteellisen pienenä ja tasaisena. Liian suurella liekillä kiukaasta nousevat palokaasut voivat leimahtaa kiukaan yläpuolella ja aiheuttaa tulipalon.


title: Savusaunan kiuas

text: Uusin savusaunan kiuasinnovaatio on automaattisesti pelletillä lämpiävä savusaunan kiuas (2014). Se lisää savusaunan paloturvallisuutta ja helppokäyttöisyyttä huomattavasti. Lämmittäminen on automatiikalla ohjattua eli pesässä oleva tuli pysyy maltillisena ja tasaisena koko lämmityksen ajan.


title: Savusaunan kiuas

text: Nykyisin esimerkiksi kylpylöissä voi olla käytössä perinteisen savusaunakiukaan muunnoksia, joissa savukaasut pääsevät löylyhuoneeseen vapaasti vain osan lämmitysajasta, tai kiukaita, joissa on pyritty yhdistämään savusaunakiukaan ja jatkuvalämmitteisen kiukaan ominaisuuksia esimerkiksi lisäämällä kiukaaseen sähkövastukset kylpyaikaa pidentämään.


title: Rantasauna

text: Rantasauna on rannalla sijaitseva yleensä ulospäin lämpiävä puulämmitteinen tai sähkölämmitteinen sauna, harvemmin sisäänpäin lämpiävä sauna eli savusauna, jota käytetään perheiden tai yritysten ja muiden yhteisöjen virkistyskäyttöön. Rantasaunan ajatuksena on se, että saunasta voi siirtyä suoraan veteen.


title: Rantasauna

text: Rantasaunojen vaikutukseen maisemiin on kiinnitetty huomiota eikä niitä saa Suomessa enää rakentaa rantaviivalle, vaan yleensä jonkin matkan päähän rannasta siten, että saunat peittyvät puustoon järveltä tai lammelta katseltaessa.


title: Saunarakennus

text: Saunarakennus on rakennus, jossa saunotaan. Kokonaisuus sisältää usein löylyhuoneen lisäksi myös pukuhuoneen ja kuistin. Saunarakennuksen käsittämiä tilakokonaisuuksia voi olla myös kerrostalojen yleisissä tiloissa ja huoneistoissa pesuhuoneen yhteydessä.


title: Saunarakennus

text: Saunarakennelmia on myös kuntosalien ja uimahallien sekä hotellien yhteydessä.


title: Saunarakennus

text: Aluksi saunarakennelmat olivat asuntojen yhteydessä: saunoissa asuttiin. Toisessa vaiheessa palovaaran vuoksi saunat rakennettiin erilleen muista asumuksista. Kolmannessa vaiheessa karjakeittiöiden yleistyttyä saunat rakennettiin niiden yhteyteen vedenkannon ja puunkannon järkeistämiseksi samoin kuin siksi, että karjakeittiön lämmöstä osan tuottivat naudat ruumiinlämmöllään.


title: Obadele Thompson

text: Obadele Thompson (s. 30. maaliskuuta 1976 Saint Michael, Barbados) on barbadoslainen pikajuoksija, 100 metrin olympiamitalisti.


title: Obadele Thompson

text: Thompson sijoittui Fukuokan universiadeissa 1995 toiseksi 100 metrin juoksussa . Saman vuoden Göteborgin MM-kilpailuissa hän eteni 100 metrillä toisiin alkueriin ja 200 metrillä välieriin. Atlantan olympialaisissa 1996 hän sijoittui 200 metrillä neljänneksi ajalla 20,14 , mutta karsiutui 100 metrillä välierissä. Ateenan MM-kilpailuissa 1997 hän oli 200 metrillä kuudes juostuaan ajan 20,37. Puolta lyhyemmällä matkalla hän eteni välieriin. GP-finaalissa hän sijoittui 200 metrillä toiseksi.


title: Obadele Thompson

text: Thompson voitti vuonna 1998 Johannesburgin maailmancupissa 100 metriä ennätyksellään 9,87. Hän sijoittui samalla matkalla lisäksi kolmanneksi kansainyhteisön kisoissa ja toiseksi GP-finaalissa. Maebashin MM-hallikisoissa 1999 hän saavutti Frankie Fredericksin jälkeen hopeaa 200 metrillä maanosaennätyksellä 20,26 . Sevillan MM-kilpailuissa Thompson sijoittui molemmilla pikamatkoilla neljänneksi. 100 metrillä hän jäi pronssista kolmen sadasosasekunnin päähän , 200 metrillä eroa oli 0,12 sekuntia .


title: Obadele Thompson

text: Thompson saavutti Maurice Greenen ja Ato Boldonin jälkeen olympiapronssia 100 metrillä Sydneyssä 2000 ajalla 10,04 . Kyseessä oli Barbadoksen ensimmäinen olympiamitali. 200 metrillä hän sijoittui neljänneksi samalla ajalla (20,20) kuin pronssimitalisti Ato Boldon . Edmontonin MM-kilpailuissa 2001 Thompson karsiutui 100 metrillä välierissä ja Pariisin MM-kilpailuissa 2003 toisissa alkuerissä. Ateenan olympialaisissa 2004 hän oli 100 metrillä seitsemäs ajalla 10,10. Helsingin MM-kisoissa 2005 hän putosi samalla matkalla toisissa alkuerissä.


title: Obadele Thompson

text: Thompson teki vuonna 1994 junioreiden maailmanennätyksen. Hänen nimissään on ollut myös kaikkien aikojen nopein 100 metrin tulos hänen juostuaan huhtikuussa 1996 El Pasossa ajan 9,69. Tulos ei kuitenkaan ollut tilastokelpoinen, sillä myötätuulta oli yli 5 m/s.


title: Obadele Thompson

text: Thompson solmi helmikuussa 2007 avioliiton Marion Jonesin kanssa .


title: Wayne Simmonds

text: Wayne Simmonds (s. 26. elokuuta 1988 Scarborough, Ontario) on kanadalainen jääkiekkoilija, pelipaikaltaan oikea laitahyökkääjä. Hän siirtyi kesällä 2011 NHL-liigan Philadelphia Flyersiin.


title: Wayne Simmonds

text: Simmonds pelasi vuodet 2006–2008 OHL-junioriliigassa, ensin Owen Sound Attackin ja myöhemmin Sault Ste. Marie Greyhoundsin riveissä. Hän siirtyi Greyhoundsiin joulukuun 2007 pelaajakaupassa, jossa Sound Attack sai Chris MacKinnonin ja kaksi varausvuoroa OHL Priority Selectionissa. Simmonds teki kaudella 2006–2007 49 tehopistettä, 23 maalia ja 26 syöttöpistettä, 66:ssa runkosarjaottelussa ja sijoittui OHL:n tulokkaiden pistepörssissä kymmenenneksi. Kaudella 2007–2008 hän teki 39 tehopistettä, 17 maalia ja 22 syöttöpistettä, 29:ssä ottelussa Sound Attackin riveissä ja 36 tehopistettä, 16 maalia 20 syöttöpistettä, 31:ssä runkosarjaottelussa Greyhoundsin riveissä.


title: Wayne Simmonds

text: Yhteensä Simmonds pelasi kahden kauden aikana 126 OHL:n runkosarjaottelua, joissa hän teki 124 tehopistettä, 56 maalia ja 68 syöttöpistettä. Pudotuspeliotteluja hän pelasi 18, joissa hän teki kuusi maalia ja antoi kymmenen maalisyöttöä. Ennen OHL:ää Simmonds pelasi kauden 2005–2006 Brockville Bravesin riveissä Central Junior A Hockey Leaguessa (CJHL) ja kauden 2004–2005 Toronto Jr. Canadiensissa Greater Toronto Hockey Leaguessa (GTHL).


title: Wayne Simmonds

text:
Los Angeles Kings varasi Simmondsin NHL:ään numerolla 61 toisella kierroksella ja hän aloitti ammattilaisuransa kaudella . Hän pelasi ensimmäisen NHL:n runkosarjaottelunsa 11. lokakuuta 2008, jolloin Kings kohtasi vierasottelussa San Jose Sharksin. Hän sai ottelussa peliaikaa 12 minuuttia ja kaksi sekuntia. Ensimmäisen NHL-maalinsa hän teki 14. lokakuuta Kingsin kotiottelussa Anaheim Ducksia vastaan. Simmonds teki Kingsin 1–2-kavennusmaalin ottelussa, joka päättyi joukkueen voittoon maalein 6–3.
Simmonds edusti Los Angeles Kingsiä kolme kautta. Näistä tilastojen valossa paras oli runkosarjakausi , jolla hän teki 40 tehopistettä, 16 maalia ja 24 syöttöpistettä, 78:ssa ottelussa ja saavutti plus-miinus-tilastossa joukkueensa parhaan lukeman, +22. Hänen on myös arvioitu olleen tuolla kaudella yksi joukkueensa parhaista puolustavista hyökkääjistä. Kesäkuussa 2011 Simmonds siirtyi Philadelphia Flyersiin osana pelaajakauppaa, jossa Flyers sai hänen lisäkseen Brayden Schennin ja toisen kierroksen varausvuoron , ja jossa Kingsiin siirtyivät Flyersin kapteenina toiminut Mike Richards ja Rob Bordson.


title: Wayne Simmonds

text: NHL:n syyskuussa 2012 alkaneen työsulun aikana Simmonds pelasi kahdessa eri joukkueessa, ETC Crimmitschaussa Saksan 2. Bundesligassa ja HC Bílí Tygři Liberecissä Tšekin Extraligassa. Hänen joutumisensa rasististen huuteluiden kohteeksi Chomutovia vastaan pelatussa lokakuisessa ottelussa sai mediahuomiota, ja hän sekä samoissa joukkueissa työsulun aikana pelannut Chris Stewart jättivät Liberecin kaksi viikkoa myöhemmin.


title: Wayne Simmonds

text: Simmonds on pelannut MM-kilpailuissa 2013 ja 2017. Hän oli voittamassa maalleen kultaa vuoden 2008 jääkiekon nuorten maailmanmestaruuskilpailuissa, jotka pelattiin Tšekissä. Hän pelasi turnauksessa seitsemän ottelua ja jäi ilman tehopisteitä.


title: Desjatiina

text: Desjatiina on vanha venäläinen pinta-alamitta, joka vastaa runsasta hehtaaria. Virallisen desjatiinan () määritelmä oli 2 400 neliösyltä, kun venäläinen syli oli 7 jalkaa eli 2,134 m. Desjatiina on SI-järjestelmässä 10 925,4 neliömetriä.


title: Luettelo Venäjällä poliittisista syistä vangituista suomalaisista kansanedustajista

text: Tämä on luettelo Venäjällä ja Neuvostoliitossa vangituita entisitä ja tulevista suomalaisista kansanedustajista. Useimmat vangitut vangittiin poliittisista syistä .


text:
Kalterijääkärit vangittiin toiminnastaan jääkäriliikkeessä.
Autonomian aikana vangittiin majesteettirikoksesta tai karkotettiin Siperiaan myös silloisia tai tulevia kansanedustajia. Heidät luetellaan Suomessa vangittujen kansanedustajien luettelon vastaavassa osiossa.


text: Stalinin poliittisen terrorin aikana vangittiin ja teloitettiin myös suomalaisia kansanedustajia.


title: Paulo Assunção

text: Paulo Assunção da Silva (s. 25. tammikuuta 1980 Várzea Grande, Brasilia) on brasilialainen jalkapalloilija. Hän edustaa Brasilian pääsarjassa pelaavaa São Pauloa. Hän on pelipaikaltaan puolustava keskikenttäpelaaja. Assunçãolla on myös Portugalin kansalaisuus.


title: Paulo Assunção

text: Assunção aloitti uransa Palmeirasissa. Kaudeksi 2002–2003 hän siirtyi madeiralaisseura Nacionaliin ja teki ensiesiintymisensä Portugalin pääsarjassa 26. tammikuuta 2003 Vitória Guimarãesia vastaan.


title: Paulo Assunção

text: Kahden hyvin menneen kauden jälkeen Assunção siirtyi Portoon, hänet kuitenkin lainattiin ensimmäisenä kautenaan kreikkalaiseen AEK Ateenaan. Heinäkuussa 2005 hän palasi Portoon ja onnistui vakiinnuttamaan paikkansa joukkueessa. Hän voitti Portossa kolme peräkkäista liigamestaruutta vuosina 2006, 2007 ja 2008.


title: Paulo Assunção

text: Heinäkuussa 2008 Assunção siirtyi espanjalaiseen Atlético Madridiin. Hän onnistui nopeasti vakiinnuttamaan pelipaikkansa avauskokoonpanossa. Ensimmäisen kauden päätteeksi joukkue sijoittui neljänneksi ja selvisi näin seuraavan kauden Mestarien liigan karsintoihin. Assunção teki ensimmäisen maalinsa Atléticossa 17. tammikuuta 2010 kotiottelussa Sporting Gijónia vastaan. Toukokuussa 2010 hän oli mukana voittamassa Eurooppa-liigaa, jossa hän pelasi kaikissa pudotuspelivaiheen otteluissa. Assunção voitti samana vuonna myös UEFA Super Cupin sekä Eurooppa-liigan toistamiseen vuonna 2012. Hän siirtyi nykyiseen seuraansa heinäkuussa 2012.


title: Brion James

text: Brion Howard James (20. helmikuuta 1945 Redlands, Kalifornia – 7. elokuuta 1999 Malibu, Kalifornia) oli yhdysvaltalainen näyttelijä. Hänet tunnetaan parhaiten Ridley Scottin ohjaamasta "Blade Runner" -elokuvasta. James näytteli vuonna 1991 "Kauhua kryptasta" -sarjan ”Split Second” -jaksossa.


title: Brion James

text: Brion syntyi 20. helmikuuta 1945 Redlandsissa, Kaliforniassa Ida Maelle ja Jimmy Jamesille. Jimmy rakensi kaupunkiin pienen elokuvateatterin poikansa ollessa parivuotias. Brion oppi nopeasti käyttämään projektoria isän työskentelyä vierestä seuraamalla. Melkein päivittäin 1950-lukulaisia elokuvia katsellessaan hänelle kehkeytyi pian haave päästä itsekin näyttelemään elokuviin.


title: Brion James

text: Brion kuoli 7. elokuuta 1999 Kalifornian Malibussa sydänkohtaukseen vain 54-vuotiaana.


title: Alan

text: Alan on Venäjään kuuluvasta Pohjois-Ossetiasta kotoisin oleva valtiollinen kansantanssiryhmä, jonka kotipaikka on valtion pääkaupunki Vladikavkaz. Ryhmä on perustettu vuonna 1938. Ryhmän erikoisuutena on muun muassa kaukasialainen monikulttuurisuus, ja siihen kuuluu kaukasialaiseen tapaan useiden eri kansallisuuksien edustajia kuten osseetteja, venäläisiä, inguuseja sekä armenialaisia sekä Dagestanin kansoja. Ryhmän nimi tulee alaaneilta, joita eri lähteissä pidetään osseettien muinaisina esi-isinä.


title: Alan

text: Ryhmä on saanut huomattavaa kansainvälistä menestystä. Se on esiintynyt Japanissa 2008, ja samana vuonna ryhmällä oli muun muassa Suomen kiertue, jossa se esiintyi ohjelmistollaan "Alan - Kaukasian lumo". Ryhmän tanssiohjelmistoon kuuluu eri kansojen perinteisiä tansseja ja musiikkia nykyaikaisine sovituksineen. Ryhmä ei keskity pelkästään perinteiseen ripaskaan, vaan siinä on veitsiakrobatia sekä rumpalien kilpailuja. Ryhmän taiteellisena johtajana toimii Juri Magkajev.


title: Eddie Anderson

text: Edward "Eddie" Anderson (18. syyskuuta 1905 Oakland, Kalifornia – 28. helmikuuta 1977 Los Angeles) oli afroamerikkalainen näyttelijä, joka muistetaan parhaiten esittämästään Rochesterin roolista radio- ja televisiosarjassa "The Jack Benny Program".


title: Eddie Anderson

text: Andersonin isä oli minstrel-esiintyjä ja äiti sirkuksen nuorallatanssija. Ensimmäisen merkittävän roolinsa valkokankaalla Anderson sai vuonna 1936 elokuvassa "Vihreät laitumet". Pian sen jälkeen hän vieraili "Jack Benny Program"issa rautatiekantajan roolissa ja pian hänen roolinsa vakinaistettiin. Anderson roolihahmosta kehittyi myöhemmin Jack Bennyn autonkuljettaja Rochester. Alkuvaiheessa Rochesterin roolihahmo oli stereotyyppisen afroamerikkalainen, mutta vuosien varrella siihen saatiin lisää syvyyttä ja stereotyyppisyys väheni.


title: Eddie Anderson

text: Anderson esiintyi myös useissa elokuvissa yhdessä Jack Bennyn kanssa. Hänen muista rooleistaan tunnetuimpia on Uncle Peter elokuvassa "Tuulen viemää".


title: Eddie Anderson

text: Eddie Anderson nimettiin Radio Hall of Fameen vuonna 2001.


title: Paraksantiini

text: Paraksantiini on ksantiinin johdannainen. Ainetta tavataan luonnossa kilpiliaanissa ("Sinomenium acutum") . Paraksantiini muistuttaa rakenteeltaan huomattavasti kofeiinia ja on sen pääaineenvaihduntatuote , jopa 80–90 prosenttia kofeiinista muuttuu ihmiskehossa paraksantiiniksi .


title: Paraksantiini

text: Paraksantiinia voidaan valmistaa synteettisesti joko suoraan ksantiinista tai kokonaissynteesillä isopropyylihydratsiinista ja 2-syano-3-etoksi-akryylihapon etyyliesteristä .


title: Paraksantiini

text: Paraksantiinilla on monia biologisia vaikutuksia, joista useat ovat kofeiinin kaltaisia . Paraksantiinin on todettu muun muassa nostavan verenpainetta, lisäävän veriplasman adrenaliinipitoisuutta, lisäävän vapaiden rasvahappojen määrää, lisäävän Ca-ionien määrää luustolihaksissa ja salpaavan adenosiinireseptoreja . Lisäksi eläinkokeissa on todettu paraksantiinilla olevan rauhoittava vaikutus hiiriin . Teofylliini ja teobromiini ovat paraksantiinin isomeerejä.


title: Mike Smith

text: Mike Smith on muun muassa seuraavien henkilöiden nimi:


title: Paha äitipuoli

text: Paha äitipuoli on fiktiivisissä tarinoissa, varsinkin saduissa, esiintyvä perushahmo. Hahmo esiintyy monissa klassisissa saduissa kuten Tuhkimo, Lumikki sekä Hannu ja Kerttu.


title: Paha äitipuoli

text: Paha äitipuoli on yleensä tarinoissa protagonistin isän uusi puoliso, sillä biologinen äiti on kuollut. Henkilöhahmona paha äitipuoli on tarinoiden antagonisti ja luonteeltaan ahne, viekas, ilkeä ja julma. Tyypillisesti paha äitipuoli vihaa tarinoissa kasvattilapsiaan, nöyryyttää heitä ja yrittää tuhota heidät. Usein vihan kohteena on kasvattitytär, toisinaan kaksi kasvattilasta, veli ja sisar. Jos äitipuolella on omia lapsia, hän suosii näitä häikäilemättä ottolasten kustannuksella.


title: Paha äitipuoli

text: Äitipuoli-hahmojen on ajateltu heijastelevan äidin kielteisiä puolia ja toimivan eräänlaisena ”vasta-äitinä”, äitiroolin pahana puolena.


title: Futon

text: Futon (布団) on japaninkielinen sana, joka tarkoittaa vuodevaatteita, joita käytetään mm. Japanissa ja Etelä-Koreassa. Futon koostuu alla käytettävästä patjasta "shikibutonista" (敷き布団) ja päällä käytettävästä peitosta "kakebutonista" (掛け布団). Futon voidaan asettaa sekä vuoteeseen että lattialle, joka Japanissa on yleensä päällystetty tatamilla. Japanissa futon laitetaan usein päiväksi pois tatamilta sitä varten huoneeseen rakennettuun kaappiin "oshiireen" (押入れ).


title: Futon

text: Futoneja on aina valmistettu monista raaka-aineista, kuten untuvasta, höyhenistä, luonnonkumista, kookoskuidusta, villasta, silkistä sekä puuvillasta, joka ajan myötä vakiintui yleisimmäksi perinteisen futonin materiaaliksi. Nykyään futoneita valmistetaan myös vaahtomuovista ja erilaisista kemiallisista kuiduista.


title: Futon

text: Länsimaissa futon-sanaa käytetään laajasti kuvaamaan itse patjaa tai tietyntyyppistä vuodesohvaa.


title: Operaatio Dragoon

text: Operaatio Dragoon (”rakuuna”) oli länsiliittoutuneiden onnistunut maihinnousu Etelä-Ranskaan toisessa maailmansodassa. Operaatio tapahtui 15. elokuuta 1944 ja maihinnousupaikka oli Toulonin sekä Cannesin kaupunkien välissä. Operaation nimi juontui Draguignan-nimisestä kaupungista, joka oli lähellä maihinnousupaikkaa.


title: Operaatio Dragoon

text: Huolimatta operaation suuruudesta, Dragoon ei ole kovinkaan tunnettu. Se on usein jäänyt Pohjois-Ranskassa samana kesänä taisteltun Normandian maihinnousun varjoon. Dragoon oli kuitenkin liittoutuneiden kannalta tärkeä operaatio, sillä se avasi Ranskaan uuden rintaman ja hellitti Normandiassa taisteleviin kohdistuvaa painetta. Operaatiossa saatiin lisäksi haltuun tärkeä Marseillen satamakaupunki, joka muodostui yhdeksi tärkeimmäksi länsiliittoutuneiden huolto- ja tarvikelähteeksi.


title: Operaatio Dragoon

text: Operaatio alkoi aamuyöllä 15. elokuuta maahanlaskujoukkojen pudotuksella 20 kilometriä sisämaahan päin, Le Muyn kunnan alueelle. Pudotus epäonnistui, ja laskuvarjojoukot ajautuivat kilometrien päähän laskeutumispaikastaan. Saksalaisten selusta oli kuitenkin puutteellisesti miehitetty, ja ainoat kohdatut saksalaiset kukistettiin nopeasti. Ennen maihinnousua Ranskan vastarintaliike oli auttanut liittoutuneiden toimintaa selustassa muun muassa tuhoamalla puhelinlinjoja ja kuljetusyhteyksiä.


title: Operaatio Dragoon

text: Itse maihinnousu alkoi kello 8.00 ilmavoimien ja laivaston tykistötulella. Maihinnousujoukot kokivat rannoilla vain vähäistä vastarintaa: suuri osa saksalaisista oli joko saksalaisten miehittämiltä alueilta koottuja joukkoja tai itärintamalta irrotettuja veteraaneja, jotka antautuivat nopeasti. Liittoutuneet pääsivätkin lähes kaikilta maihinnousurannoilta etenemään nopeasti yhdistäen laskuvarjojoukkojen valtaamat alueet sillanpääasemaan.


title: Operaatio Dragoon

text: Saksalaisten koettua raskaita tappioita yhdysvaltalaisten onnistuneessa operaatio Cobrassa Normandiassa, alivoimaisilla saksalaisilla ei ollut muuta vaihtoehtoa kuin aloittaa täysi perääntyminen koko Etelä-Ranskan alueella. Yhdysvaltalaiset etenivät pohjoiseen, vapauttaen Dignen 18. elokuuta ja Lyonin 3. syyskuuta. Samaan aikaan ranskalaiset etenivät rannikkoa pitkin. Toulon ja Marseille vapautettiin molemmat saman päivän aikana, 27. elokuuta.


title: Operaatio Dragoon

text: Vajaassa kuukaudessa liittoutuneet olivat edenneet yli 800 kilometriä. Sotavangeiksi saatuja antautuneita saksalaisia oli 100 000, noin kolmannes kaikista Etelä-Ranskan saksalaissotilaista. Liittoutuneiden tappiot olivat yhteensä noin 17 000 kaatunutta ja haavoittunutta. 10. syyskuuta ensimmäiset liittoutuneiden sotilaat tapasivat Normandiassa taistelleen Yhdysvaltain 3. armeijan.


title: Samantha Beckinsale

text: Samantha Jane Beckinsale (s. 23. heinäkuuta 1966 Lontoo, Englanti) on englantilainen näyttelijä.


title: Samantha Beckinsale

text:
Hän on näytellyt muun muassa televisiosarjoissa "Shelley" (1989–1992), "London's Burning" (1990–1992), "Time After Time" (1994–1995), "Get Well Soon" (1997) sekä "Duck Patrol" (1998).
Hän on naimisissa näyttelijä Richard Trinderin kanssa.


title: Samantha Beckinsale

text: Hänen isänsä on edesmennyt näyttelijä Richard Beckinsale ja sisarpuolensa näyttelijä Kate Beckinsale.


title: Live After Death (video)

text: Live After Death on Iron Maidenin nauhoitettu konsertti, joka julkaistiin vuonna 1985 VHS:nä, Betamaxina, Laserdiscinä, VHD:nä, Hi-8:nä ja vuonna 2008 DVD:nä. Konsertti nauhoitettiin samannimiselle albumille vuonna 1985.


title: Live After Death (video)

text: Videolla on Iron Maidenin loppuunmyyty konsertti Long Beach Arenalla maaliskuussa 1985 World Slavery Tour -kiertuellaan. Videolla on materiaalia kuin albumilla. Konsertti esitettiin alun perin MTV:llä. Kyseistä taltiointia on esitetty myös Suomen televisiossa 1990-luvun alkupuoliskolla. YLE:n televisiossa esitettyjen musiikkiohjelmien tapaan kaikkien kappaleiden sanat oli tekstitetty suomeksi, ja koko ohjelman nimeksi oli laitettu "Live After Death - Meno päällä".


title: Live After Death (video)

text: Iron Maiden julkaisi "Live After Deathin" DVD:nä 4. helmikuuta 2008 eli samaan aikaan, kun yhtyeen Somewhere Back in Time World Tour -kiertue oli käynnissä.


title: Live After Death (video)

text: Uudessa versiossa on kaksi miksattua versiota: Martin Birchin versio, jossa on alkuperäinen konsertti ja uusi Kevin Shirleyn monikanavaääninen 5.1 Stereo -miksaus.


title: Live After Death (video)

text: "Live After Deathin" suunnitteli Yhdysvalloissa Universal Music Group ja Sony BMG Music Entertainment. Muissa maissa videon julkaisi EMI.


title: Unholy Blessings

text: Unholy Blessings on suomalaisen black metal -yhtye Beheritin materiaalista koostettu bootleg, joka julkaistiin vuonna 1993.


title: Unholy Blessings

text: Kokoelma sisältää demot "The Seventh Blasphemy" (1990), "Demonomancy" (1990) ja "Promo 92" (1992) sekä EP:n "Dawn Of Satans Millennium" (1990). Loput viisi liveraitaa on poimittu 20. lokakuuta 1990 järjestetystä konsertista.


title: Fabrizio Mori

text: Fabrizio Mori (s. 28. kesäkuuta 1969 Livorno) on entinen italialainen 400 metrin aitajuoksija, lajin maailmanmestari.


title: Fabrizio Mori

text: Mori sijoittui Atlantan olympialaisissa 1996 kuudenneksi ajalla 48,41. Ateenan MM-kilpailuissa 1997 hän oli neljäs juostuaan ajan 48,05, jolla jäi pronssimitalista 0,17 sekunnin päähän . Hän kuului myös Italian 4 × 400 metrin viestijoukkueeseen, joka sijoittui kahdeksanneksi . Budapestin EM-kilpailuissa 1998 hän saavutti aitajuoksussa pronssia ajalla 48,71 .


title: Fabrizio Mori

text: Mori voitti 400 metrin aitajuoksun maailmanmestaruuden Sevillassa 1999. Hänen voittoaikansa oli 47,72 ja hän kukisti hopeamitalisti Stéphane Diaganan 0,4 sekunnilla. Sydneyn olympialaisissa hän sijoittui seitsemänneksi. Edmontonin MM-kilpailuissa 2001 Mori sijoittui toiseksi ennätyksellään 47,54. Hän hävisi kilpailun voittaneelle Felix Sánchezille viisi sadasosasekuntia. Münchenin EM-kilpailuissa 2002 hän oli neljäs.


title: Fabrizio Mori

text: Mori voitti kolme kertaa 400 metrin aitajuoksun Euroopan cupissa. Hän paransi matkan Italian ennätystä yhteensä viisi kertaa. Hän on pituudeltaan 175 cm ja painoi aktiivivuosinaan 68 kg.


title: Moreno Mannini

text: Moreno Mannini (s. 15. elokuuta 1962 Imola) on entinen italialainen jalkapallopuolustaja. Hänen ammattilaisseuranaan oli pisimpään (vuosina 1984–1999) UC Sampdoria. Hän oli ennen sitä pelannut jo muissa italialaisissa seuroissa, ja sen jälkeen vuoteen 2000 hän pelasi Nottingham Forest FC:issa Englannissa.


title: Moreno Mannini

text: Mannini kuului myös Italian jalkapallomaajoukkueeseen.


title: 12 Wasted Years

text: 12 Wasted Years on Iron Maidenin videodokumentti vuodelta 1987. Videolla seurataan yhtyeen historiaa vuosilta 1975–1987. Video sisältää useita harvinaisia videoita ja haastatteluja yhtyeen uralta, joista suurin osa on myös vuonna 2005 julkaistulla "The Early Days" -DVD:llä. Video julkaistiin alun perin laserdiscille ja VHS:lle.


title: Yleisurheilun Euroopan cup

text: Yleisurheilun Euroopan cup oli yleisurheilun vuosittain järjestettävä maaottelukilpailu. Ensimmäisen kerran Euroopan cup järjestettiin vuonna 1965 ja vuoteen 1993 saakka se käytiin vain joka toinen vuosi. Vuonna 2009 Euroopan cup korvattiin uudella Euroopan joukkuemestaruuskilpailulla, jossa kunkin maan miehet ja naiset muodostavat yhteisen joukkueen.


title: Pikkukipuaja

text: Pikkukipuaja ("Glyphorynchus spirurus") on pieni ruskea amerikkalainen varpuslintu.


title: Pikkukipuaja

text: Linnun pituus on 14–15 cm ja paino 14–16,5 g. Pikkukipuaja on punaruskea ja sen päässä ja rinnassa on vaaleita viiruja ja täpliä. Nokka on suora, kapean kartiomainen. Sen pyrstösulat ovat kankeat ja lintu nojaa pyrstöönsä kivutessaan puunrunkoa ja oksia ylös. Sukupuolet ovat samanvärisiä.


title: Pikkukipuaja

text: Pikkukipuaja on yleinen lintu Keski- ja Etelä-Amerikassa, Etelä-Meksikosta Pohjois-Boliviaan ja Amazonin alueella. Tyynenmeren rannikoilta se kuitenkin enimmäkseen puuttuu. Laji on enimmäkseen paikkalintu, mutta paikallisia vaelluksia voi tapahtua. Lajin elinympäristön laajuus on 7,2 miljoonaa neliökilometriä. Lajista tunnetaan 14 alalajia.


title: Pikkukipuaja

text: Pikkukipuajat elävät alavien maiden sulkeutuneissa metsissä. Niitä ei yleensä tavata vuoristossa kilometriä korkeammalla.


title: Pikkukipuaja

text: Pikkukipuaja rakentaa kuppimaisen pesänsä tavallisesti puunrungon halkeamaan tai onkaloon. Pesä on yleensä matalalla lähellä maanpintaa, mutta voi olla jopa 6 m korkealla. Naaras munii tavallisesti kaksi valkoista munaa.


title: Pikkukipuaja

text: Pikkukipuaja etsii ravintonsa puun kuoresta ja kuoren alta naputtelemalla nokallaan kuorta samalla kun se kiipeää runkoa ylöspäin. Ravintona ovat hyönteiset ja hämähäkit.


title: Maiden England

text: Maiden England on Iron Maidenin livevideo "Seventh Son of a Seventh Son" -kiertueelta, jonka nimi oli Seventh Tour of a Seventh Tour.


title: Maiden England

text: Video äänitettiin Birminghamissa, Englannissa 27 ja 28. marraskuuta 1988 ja julkaistiin VHS:nä vuonna 1989 ja rajoitettuna painoksena vuonna 1994 videona/cd:nä. CD:llä ei ollut kaikkia VHS:llä olevia kappaleita. Videolta julkaistiin singlenä kappale "Infinite Dreams".


title: Maiden England

text: Videon ohjasi ja editoi Iron Maidenin basisti ja perustaja Steve Harris.


title: The First Ten Years: The Videos

text: The First Ten Years on Iron Maidenin videokokoelma, joka julkaistiin VHS:lle ja laserdiscille vuonna 1990. Siinä on kaikki yhtyeen promotionaaliset videot vuosilta 1980-1990. Video on jatkoa "The First Ten Years" -singlesarjaan.


title: Pitkänokkakipuaja

text: Pitkänokkakipuaja ("Nasica longirostris") on eteläamerikkalainen pitkänokkainen varpuslintu.


title: Pitkänokkakipuaja

text: Linnun pituus on noin 36 cm. Pitkänokkakipuajan höyhenpuku on pääosin punaruskea. Sen kurkku ja silmäkulmajuova ovat valkoiset ja päässä sekä niskassa on valkoisia raitoja. Sen nokka on pitkä ja lievästi alaspäin kaareva. Pyrstösulat ovat kankeat.


title: Pitkänokkakipuaja

text: Pitkänokkakipuajat elävät Etelä-Amerikassa Venezuelasta Pohjois-Boliviaan ja Amazonin alueella. Lajin elinympäristön laajuus on 5,4 miljoonaa neliökilometriä.


title: Pitkänokkakipuaja

text: Laji elää trooppisissa metsissä.


title: Pitkänokkakipuaja

text: Pesintä tunnetaan puutteellisesti.


title: Pitkänokkakipuaja

text: Pitkänokkakipuaja etsii ravintonsa pitkän nokkansa avulla puiden kuoren alta ja runkoa peittävien päällyskasvien alta. Ravintona ovat hyönteiset, hämähäkit ja muut pienet eläimet.


title: From There to Eternity

text: From There to Eternity on brittiläisen Iron Maidenin videokokoelma vuodelta 1992. Se on laajennettu versio videokokoelmasta "", mutta se sisältää kappaleita vuoden 1992 albumilta "Fear of the Dark".


title: Suomukipuaja

text: Suomukipuaja ("Dendrocolaptes certhia") on amerikkalainen muurahaisia seuraileva varpuslintu.


title: Suomukipuaja

text: Linnun pituus on noin 28 cm. Suomukipuajan höyhenpuku on pääosin punaruskea. Päässä, niskassa ja vatsapuolella on tummia raitoja. Sen nokka on keskimittainen ja sen väritys vaihtelee maantieteellisesti. Pyrstösulat ovat kankeat. Sukupuolet ovat samanvärisiä.


title: Suomukipuaja

text: Suomukipuajat elävät Etelä-Amerikassa Venezuelasta Pohjois-Boliviaan ja Amazonin alueella. Lajin elinympäristön laajuus on 6,7 miljoonaa neliökilometriä. Lajista tunnetaan 6 alalajia.


title: Suomukipuaja

text: Suomukipuaja elää trooppisissa alavien maiden sulkeutuneissa metsissä.


title: Suomukipuaja

text: Pesintä tunnetaan puutteellisesti. Laji rakentaa pesänä puunrungon halkeamaan tai onkaloon 1,5–6 m:n korkeudelle. Munia on tavallisesti kaksi.


title: Suomukipuaja

text: Suomukipuaja seurailee maassa vaeltavia muurahaislaumoja ja saalistaa niiden pelottamia hyönteisiä, hämähäkkejä, sammakoita, liskoja ja muita pikkueläimiä. Se myös kiipeilee puunrungoilla muiden kipuajien tavoin etsien ötököitä kaarnan raoista.


title: Jännitysniska

text:
Jännitysniska ('tension neck') tarkoittaa niskan äkillistä kipua ja jännitystä. Se johtuu yleensä huonosta ergonomiasta. Se on yleinen työntekijöillä, jotka joutuvat kannattelemaan käsiään, IT-työntekijöillä, piirtäjillä, kampaajilla, siivoojilla jne. ja joilla hartian ja
olkavarren jännitys on staattista. Oireet helpottavat alkuun loma-aikoina, mutta pitkään jatkuvana se pahenee niin, että oireet ovat pysyviä. Oireina ovat muun muassa päänsärky, huimaus, heikotuksen tunne.


title: Jännitysniska

text: Oireiden ehkäisyssä ja hoidossa on tärkeää lihasten venyttäminen ja rentouttaminen ja niskan alueen lihasten voimistelu.


title: Donington Live 1992

text: Donington Live 1992 on Iron Maidenin video live-albumista "Live at Donington". Videolla on Iron Maidenin konsertti Doningtonista Monsters of Rock -festiivalilla vuonna 1992 järjestetystä "Fear of the Dark" -kiertueelta.


title: Donington Live 1992

text: Yhtye yllätti fanit kutsumalla vanhan Iron Maidenin kitaristin Adrian Smithin lavalle "Running Free" -kappaleen aikana.mukana


title: Heikki Huttu-Hiltunen

text: Heikki Huttu-Hiltunen (s. 29. maaliskuuta 1960 Pudasjärvi) on suomalainen elokuvaohjaaja ja käsikirjoittaja. Hän on tehnyt myös lukuisia televisiotöitä sekä kirjoittanut käsikirjoituksia, näytelmiä ja kuunnelmia. Huttu-Hiltusen elokuvia on esitetty ja palkittu kansainvälisillä festivaaleilla.


title: Raising Hell

text: Raising Hell on Iron Maidenin videojulkaisu vuodelta 1994. Video kuvattiin 28. elokuuta 1993 Pinewood Studiosilla Lontoossa ja esitettiin maksullisena lähetyksenä televisiossa Yhdysvalloissa.


title: Raising Hell

text: Myöhemmin BBC osti nauhan ja esitti sen Britanniassa muokattuna versiona. Sen julkaisi VHS:nä ja DVD:nä Yhdysvalloissa BMG. Muualla maailmassa "Raising Hellin" julkaisi EMI.


title: Raising Hell

text: Konsertti oli viimeinen, jossa laulaja Bruce Dickinson esiintyi (kunnes hän palasi Iron Maideniin vuonna 1999). Yhtye soitti lavalla yhdessä kauhutaikuri Simon Draken kanssa. Kappaleiden aikana ja välissä näkee Draken lukuisia taikatemppuja.


title: Jim Härtull

text: Anders Jim Erik Härtull (s. 11. maaliskuuta 1990 Vöyri) on suomalainen aktiiviuransa päättänyt yhdistetyn hiihtäjä. Hän nousi vuonna 2008 Ounasvaaran suomenmestaruuskilpailuissa kansalliseen ryhmään. Hän edusti Lahden Hiihtoseuraa. Härtull otti ensimmäisen kerran osaa miesten arvokisoihin hiihdon MM-kisoissa 2009 normaalimäen Gundersen-kilpailussa, jolloin hän sijoittui 51:nneksi. Oslon MM-kilpailuissa 2011 hän oli samalla sijalla suurmäen Gundersen-kilpailussa. Val di Fiemmen MM-kilpailuissa 2013 hän sijoittui normaalimäen Gundersen-kilpailussa 50:nneksi. Falunin MM-kilpailuissa 2015 hän oli normaalimäen Gundersen-kilpailussa 29:s ja suurmäen kilpailussa 27:s. Uransa parhaan arvokisamenestyksen hän saavutti Falunin MM-kilpailujen parisprintissä, (suurmäki HS 134 + 2×7,5 km hiihto) neljännen sijan yhdessä Ilkka Herolan kanssa.


title: Jim Härtull

text: Maailmancupissa Härtull saavutti ensimmäiset pisteensä Kuusamossa 26. marraskuuta 2011 oltuaan 24:s. Parhaimmillaan hän on ollut 21:s Klingenthalissa helmikuussa 2012 sekä Sapporossa tammikuussa 2015.


title: Jim Härtull

text: Toukokuussa 2017 Härtull ilmoitti lopettavansa aktiiviuransa yhdistetyn parissa.


title: Germán Denis

text: Germán Denis (s. 10. syyskuuta 1981 Remedios de Escalada, Argentiina) on argentiinalainen jalkapalloilija, joka pelaa SSC Napolin riveissä, Italian Serie A:ssa.


title: Germán Denis

text: Denis pelaa hyökkääjän roolissa. Hän on ollut kaikissa pelaamissaan joukkueissa hyvä maalintekijä, niin myös Napolissa, jossa hän vei aloituskokoonpanopaikan kokeneelta urugualaiselta Marcelo Zalayetalta.


title: Germán Denis

text: Denis teki ensimmäisen "virallisen" maalinsa Napolin paidassa 14. elokuuta 2008 Vllazniaa vastaan UEFA Cupin ottelussa. Hän viimeisteli maalin myös Benficaa vastaan, niin ikään UEFA Cupissa.


title: Germán Denis

text: Lokakuun 29, Denis teki uransa ensimmäisen hattutempun Serie A:ssa, kun Napoli voitti Regginan 3-0.


title: Cem Özdemir

text: Cem Özdemir [ʤɛm ˈœzdɛmiʀ] (s. 21. joulukuuta 1965 Bad Urach, Länsi-Saksa), on saksalainen Liittouma 90/Vihreät -puolueen poliitikko. Hänet valittiin puolueen puheenjohtajaksi yhdessä Claudia Rothin kanssa syksyllä 2008.


title: Cem Özdemir

text: Özdemir syntyi turkkilaisille vanhemmille Länsi-Saksassa vuonna 1965. Hän liittyi Saksan vihreisiin vuonna 1981 ja sai Saksan liittotasavallan kansalaisuuden vuonna 1984. Vuonna 1994 hän valmistui pääaineenaan sosiaalipedagogiikka.


title: Cem Özdemir

text: Vuonna 1994 hänet valittiin ensimmäisenä turkkilaisperäisenä Saksan liittopäiville. Vuodesta 2004 vuoteen 2009 hän toimi Saksan vihreiden edustajana Euroopan parlamentissa.


title: Cem Özdemir

text: Hän on mm. vaatinut Turkkia myöntämään kurdeille oikeudet.


title: Heikki Saure

text: Heikki Evald Saure ent. Sikanen (13. syyskuuta 1895 Sääminki – 28. elokuuta 1954) oli suomalainen jääkärieversti. Hänen vanhempansa olivat työnjohtaja Heikki Juho Sikanen ja Alma Makkonen. Hänet vihittiin avioliittoon vuonna 1921 Emma Vilhelmina Salmisen kanssa. Liitosta syntyi kaksi lasta: Irja ja Lauri.


title: Heikki Saure

text: Saure kävi viisi luokkaa Lappeenrannan yhteiskoulua ja sen jälkeen Tampereella teknillistä opistoa josta hän erosi toiselta vuosikurssilta. Hän suoritti yksityisesti seitsemännen luokan Viipurin reaalikoulussa vuonna 1921. Hän kävi Haminan taistelukoulun vuonna 1918 ja hyökkäysvaunukurssin vuonna 1923 sekä sotilaspedagogisen kurssin vuonna 1924. Taktiikan soveltamiskurssin Sotakorkeakoulussa hän suoritti vuonna 1926 ja Taistelukoulun komppanianpäällikkökurssin vuonna 1929 sekä yleisen komentajakurssin vuonna 1947.


title: Heikki Saure

text: Saure liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 5. toukokuuta 1916. Hänet komennettiin 3. elokuuta 1916 Berliiniin Saksan meriesikunnan räjäytyskursseille ja kuriiritehtäviin Saksa-Tukholman väliselle etapille. Saure palasi takaisin pataljoonan täydennysjoukkoon 3. tammikuuta 1917, josta hänet komennettiin 30. huhtikuuta 1917 tiedustelutehtäviin Suomeen. Suomesta hän palasi takaisin pataljoonaan heinäkuun alussa ja määrättiin pataljoonan 2. komppaniaan 17. elokuuta 1917. Hän suoritti myös vuonna 1917 Libaussa järjestetyn sotakoulun B-kurssin.


title: Heikki Saure

text: Saure saapui Suomeen jääkärien pääjoukon mukana varavääpeliksi ylennettynä 25. helmikuuta 1918 ja sijoitettiin Suomen Valkoiseen armeijaan joukkueenjohtajaksi 3. Jääkärirykmentin 7. jääkäripataljoonan 1. komppaniaan, josta hänet siirrettiin 25. maaliskuuta 1918 alkaen 4. Jääkärirykmentin 11. jääkäripataljoonan 2. komppaniaan. Saure otti osaa sisällissodan taisteluihin Rotanpesällä Viipurissa.


title: Heikki Saure

text: Saure palveli sisällissodan jälkeen 4. Jääkärirykmentistä muodostetussa Jääkäripataljoona n:o 4:ssä, joka tunnettiin myöhemmin nimillä Jääkäripataljoona n:o 2, Pohjolan jääkäripataljoona ja lopuksi Kajaanin sissipataljoona. Hän toimi joukkueenjohtajana 3. komppaniassa. Saure komennettiin opettajaksi Viipuriin upseerikokelaskurssille 6. tammikuuta - 12. huhtikuuta 1919 väliseksi ajaksi. Kajaanin sissipataljoonasta hänet siirrettiin 17. syyskuuta 1919 Karjalankaartin rykmenttiin, missä hän toimi nuorempana upseerina 8. ja 4. komppaniassa, josta hänet määrättiin 1. tammikuuta 1920 4. komppanian päälliköksi ja edelleen 26. lokakuuta 1920 nuoremmaksi upseeriksi 5. komppaniaan ja 8. huhtikuuta 1921 6. komppanian, josta siirto 2. komppaniaan 31. toukokuuta 1923 ja 22. joulukuuta 1926 siirto 3.konekiväärikomppanian päälliköksi. Aliupseerikoulun johtajaksi hänet siirrettiin 29. kesäkuuta 1928, mistä hänet siirrettiin 8. lokakuuta 1930 alkaen 2. pataljoonan komentajaksi. Kolmannen pataljoonan komentajaksi hänet komennettiin 30. lokakuuta 1930, josta hän palasi toiseen pataljoonaan 1. heinäkuuta 1933. Pataljoonan komentajan tehtävästä hänet siirrettiin 30. joulukuuta 1937 alkaen Huoltorykmenttiin, missä hänet sijoitettiin 15. tammikuuta 1938 alkaen yleisesikuntaupseeriksi ja 28. huhtikuuta 1938 alkaen 2. pataljoonan komentajaksi.


title: Heikki Saure

text: Saure osallistui talvisotaan Erillinen Pataljoona 7:n komentajana, josta hänet siirrettiin myöhemmin komentajaksi Jalkaväkirykmentti 14:een. Hän osallistui talvisodan taisteluihin Inossa, Kuolemajärvellä, Työppölässä, Kämärällä, Säiniöllä, Tammisuolla ja Suomenlahden rannikolla.


title: Heikki Saure

text: Välirauhan aikana hän jatkoi aluksi samassa tehtävässä, kunnes hänet siirrettiin pataljoonan komentajaksi 5. Prikaatiin ja edelleen komentajaksi Pohjois-Uudenmaan suojeluskuntapiiriin.


title: Heikki Saure

text: Jatkosodan puhjettua hänet komennettiin komentajaksi Jalkaväkirykmentti 46:een, missä hän olikin aina vuoteen 1944 saakka jolloin hänet siirrettiin komentajaksi Jalkaväkirykmentti 2:een. Saure osallistui jatkosodan taisteluihin komentajana Vainikkalassa, Heinjoella, Hotakassa, Raivolassa, Rajajoella, Valkeasaaressa, Lempäälässä, Syvärin Sammatuksessa, Aunuksenkaupungissa, Viteleenjoella, Rajakonnussa, Salmissa ja Klemetissä.


title: Heikki Saure

text: Oikeusministeriö pidätti Sauren sotien jälkeen niin sanottuna hallituksen vankina. Hänelle itselleen ei kerrottu pidätyksen syytä. Saure vapautettiin 1947, kun hän oli ollut pari vuotta Miehikkälän vankileirillä. Pidätyksensä aikana Suomen armeija myönsi hänelle nimityksiä ilmeisen provosoivasti: esimerkiksi SKK:n opettajan virkaan hänet nimitettiin jo vuonna 1944 ja Upseerikoulun pataljoonan komentajaksi vankeudesta huolimatta vuonna 1946. Keskitysleiriltä vapauduttuaan hänet nimitettiin Tampereen sotilaspiirin komentajaksi ja hän oli tehtävässä aina vuoteen 1954 saakka, jolloin hän erosi vakinaisesta palveluksesta.


title: Heikki Saure

text: Hän kuoli elokuussa samana vuonna. Heikki Saure haudattiin Tampereelle.


title: Heikki Saure

text: Saure toimi Satakunnan sotilasläänin kunniatuomioistuimen puheenjohtajana vuosina 1948–1951.


title: Luettelo GP2-kuljettajista

text: Tämä on luettelo GP2-kuljettajista, jotka ovat osallistuneet vähintään yhteen GP2-starttiin. Nykyiset kuljettajat ovat sinisillä taustoilla ja sarjan mestarit ovat merkitty keltaisella taustalla.


title: Rockin klassikkolevyt

text: Rockin klassikkolevyt ("Classic Albums") on englantilainen dokumenttisarja albumeista, jotka saavuttivat kuuluisan aseman rockin tai popin historiassa. Ohjelma selvittää levyjen synnyn ja historian. Ohjelmassa haastatellaan myös taustajoukkoja. Suomessa sarjaa esittää Yle Teema. TV-sarjan on tehnyt Isis/Eagle Rock Entertainment ja sitä on esitetty maailmanlaajuisesti (BBC, ITV, VH1, VH1 Classic). Joitakin dokumentteja on julkaistu DVD:llä.


title: Jalkojen sitominen

text: Jalkojen sitominen oli Kiinassa harjoitettu tapa, jossa nuorten tyttöjen varpaat taivutettiin jalkapöydän alle ja sidottiin, minkä johdosta jalat kasvoivat vääristyneeseen muotoon. Sidotut jalat myös vaikeuttivat kävelemistä.


title: Jalkojen sitominen

text: Jalkojen sitominen sai tiettävästi alkunsa Kiinan keisarihovissa Song-dynastian aikana (969–1279), joskin myöhemmin levinneiden legendojen mukaan se olisi peräisin jo Shang-dynastian ajalta, toiselta vuosituhannelta ennen ajanlaskumme alkua. Syynä tähän erikoiseen ja kivuliaaseen tapaan oli muoti: mitä pienemmät jalat naisella oli, sitä kauniimpi hän oli. Lisäksi kaupungistuneen yläluokan miehet halusivat tällä tavoin osoittaa, että heidän keskuudessaan naistensa ei tarvinnut tehdä maataloustöitä. Tavan yleistyttyä myös sen aiheuttama vaappuva ja hidas kävelytapa tuli ihanteeksi. Jalkojen sitominen jatkui pitkän aikaa varsinkin yläluokan keskuudessa, kunnes se lopetettiin kommunistien tultua valtaan.


title: Jalkojen sitominen

text: Jalkojen sidonta oli jo aikaisemmin useita kertoja pyritty kieltämään, joskin huonolla menestyksellä. Kiinan 1600-luvulla valloittaneet mantšut kauhistelivat sitä, ja vuonna 1664 keisari Qing Kangxi kielsi sen, mutta kielto kumottiin jo muutaman vuoden kuluttua. Myös mantšuhallintoa 1800-luvulla vastustaneet Taiping-kapinalliset vastustivat jalkojen sitomista. Myöhemmin Kiinan viimeinen keisarinna Cixi vaati han-kiinalaisia lopettamaan sidonnan. Toisaalta Cixi totesi, että tapojen muuttamiseen menisi aikaa. Vuonna 1915 Kiinan tasavalta kielsi jalkojen sidonnan lailla, mutta sääti siitä rangaistukseksi vain sakkoa. Kuitenkin vasta vuoden 1949 jälkeen Kiinan kansantasavallan kommunistihallinto onnistui lopullisesti kitkemään tämän tavan pois.


title: Steve Seymour

text: Stephen "Steve" Seymour (4. lokakuuta 1920 – 18. kesäkuuta 1973) oli yhdysvaltalainen keihäänheittäjä ja olympiamitalisti.


title: Steve Seymour

text: Seymour saavutti keihäänheitossa olympiahopeaa Lontoossa 1948 tuloksella 67,56 m. Hän hävisi Suomen Tapio Rautavaaralle 2,21 metriä. Vuoden 1951 Pan-Amerikan kisoissa hän sai hopeaa tuloksella 67,08 m. Argentiinan Ricardo Heber voitti hänet tasan metrillä.


title: Rock in Rio (video)

text: Rock in Rio on Iron Maidenin DVD (julkaistiin myös VHS:lle ja UMD:lle) vuodelta 2002. Videolla on Iron Maidenin konsertti Rock in Rio -festivaalilla Brasiliassa. Toisella levyllä on kolme ekstraa: yhtyeen jäsenten haastattelu, lyhyt dokumentti Iron Maidenin päivästä ja virallisen valokuvaajan Ross Halfinin ottamia kuvia. DVD sijoittui ensimmäiseksi US Soundscan Music DVD Charts -listalla ensimmäisellä viikollaan ja toiseksi Soundscan Music Video Charts -listalla.


title: Rock in Rio (video)

text: DVD:n julkaisi maailmanlaajuisesti EMI 10. heinäkuuta 2002, ja Yhdysvalloissa sen julkaisi Columbia Music Video. Se on viimeinen konsertti yhtyeen "Brave New World" -albumia tukeneella kiertueella vuosina 2000-2001.


title: Rock in Rio (video)

text: Konsertilla oli yli 250 000 katsojaa. Videon editoi Iron Maidenin perustaja ja basisti Steve Harris.


title: Noëmi Simonetto de Portela

text: Noëmi Simonetto de Portela (1. helmikuuta 1926 – 20. helmikuuta 2011) oli argentiinalainen pituushyppääjä ja olympiamitalisti. Hän voitti maanosansa mestaruuksia myös 100 metrin juoksussa.


title: Noëmi Simonetto de Portela

text: Simonetto de Portela saavutti pituushypyssä olympiahopeaa Lontoossa 1948 tuloksella 560 cm. Hän hävisi Unkarin Olga Gyarmatille 9,5 senttimetriä.


title: Noëmi Simonetto de Portela

text: Simonetto de Portela voitti Etelä-Amerikan mestaruuden pituushypyssä vuosina 1943 (527 cm), 1945 (544 cm) ja 1947 (540 cm). Lisäksi hän voitti Etelä-Amerikan mestaruuden 100 metrin juoksussa vuosina 1943 ja 1947 (molemmilla kerroilla aika 12,4 s).


title: Pauliina Feodoroff

text: Pauliina Feodoroff (s. 1977 Inari) on kolttasaamelainen elokuvaohjaaja, teatteriohjaaja ja käsikirjoittaja.


title: Pauliina Feodoroff

text: Feodoroff valmistui Teatterikorkeakoulun ohjauksen ja dramaturgian koulutusohjelmasta vuonna 2002. Vuonna 2007 hänet palkittiin Kritiikin kannuksilla esikoiselokuvastaan "Non Profit". Elokuva sai ensi-iltansa Skabmagovat – Kaamoksen kuvat -festivaalilla Inarissa tammikuussa 2007. Non Profit tuotettiin Suomenkin oloissa poikkeuksellisen pienellä, vain runsaan 20 000 euron budjetilla. Tuotantoprosessi kesti kymmenen vuotta.


title: Pauliina Feodoroff

text: Feodoroff on syntyperältään kolttasaamelainen ja hän on esiintynyt aktiivisesti saamelaiskulttuurin ja saamelaisten oikeuksien puolestapuhujana. Saamelaisneuvoston puheenjohtajana hän on toiminut kaksivuotiskauden 2007–2008.


title: Pauliina Feodoroff

text: Feodoroff aloitti vuoden 2009 alussa Teatteri Takomon taiteellisena johtajana yhdessä Milja Sarkolan kanssa.


title: Audrey Williamson

text: Audrey Doreen Swayne Williamson (28. syyskuuta 1926 – 29. huhtikuuta 2010) oli brittiläinen pikajuoksija ja olympiamitalisti.


title: Audrey Williamson

text: Williamson saavutti 200 metrin juoksussa olympiahopeaa Lontoossa 1948 ajalla 25,1 s. Hän hävisi ylivoimaiselle Fanny Blankers-Koenille 0,7 sekuntia.


title: Sven Selander

text: Sven Hjalmar Selander (7. marraskuuta 1894 Tukholma – 4. helmikuuta 1939) oli suomalainen jääkärieverstiluutnantti. Hänen vanhempansa olivat fil. tri Anders Edvard Selander ja Maria Ahne Neovius. Hänet vihittiin avioliittoon vuonna vasta 1930 Margit Elisabeth Schwindtin kanssa.


title: Sven Selander

text: Selander kirjoitti ylioppilaaksi Helsingin uudesta ruotsalaisesta yhteiskoulusta vuonna 1913 ja liittyi Uusmaalaiseen osakuntaan. Opintojaan hän jatkoi vuosina 1913–1914 Teknillisen korkeakoulun koneinsinööriosastolla. Hän suoritti hyökkäysvaunukurssin Hämeenlinnassa vuonna 1922 ja sotilaspedagogisen kurssin Uudenmaan rykmentissä vuonna 1925 sekä Sotakorkeakoulun yleisen osaston vuosina 1927–1929.


title: Sven Selander

text: Selander liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 3. maaliskuuta 1915 ja hänet sijoitettiin 1. komppaniaan. Vuoden 1915 marras-joulukuussa hänet komennettiin Karunkiin vastaanottamaan uusia jääkärialokkaita. Hänet siirrettiin 21. joulukuuta 1915 alkaen 27. Jääkäripataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Rintamakomennuksensa jälkeen hän suoritti Libaussa vuonna 1917 järjestetyn sotakoulun A-kurssin.


title: Sven Selander

text: Selander saapui Suomeen jääkärien pääjoukon mukana kapteeniksi ylennettynä 25. helmikuuta 1918 ja sijoitettiin Suomen Valkoiseen armeijaan aluksi komppanianpäälliköksi 5. jääkäripataljoonaan, josta hänet siirrettiin päälliköksi 24. maaliskuuta 1918 3. Jääkärirykmentin 10. jääkäripataljoonan 1. komppaniaan. Selander osallistui sisällissodan taisteluihin Tampereella ja Viipurissa sekä Lavolan sulun valtaukseen.


title: Sven Selander

text: Sisällissodan jälkeen Selander siirrettiin 5. kesäkuuta 1918 alkaen Yleisesikuntaan, missä hänet sijoitettiin toimistoupseeriksi sotatoimien osastolle ja myöhemmin 4. toimiston päällikkönä. Yleisesikunnasta hänet siirrettiin 29. elokuuta 1924 komentajaksi Uudenmaan rykmentin 1. pataljoonaan ja edelleen 16. toukokuuta 1928 alkaen 3. Divisioonan esikuntapäälliköksi. Hänet vapautettiin palveluksesta sairauden takia 9. joulukuuta 1931 ja sai palkkioviran 1. tammikuuta 1932 alkaen Yleisesikunnasta. Luottamustoimia Selanderilla oli muun muassa Suomen edustajistoon kuuluminen Varsovassa vuonna 1922 pidetyssä aseistariisumiskonferenssissa. Opettajana hän oli Sotilasmaantieteessä Kadettikoulussa vuosina 1921–1922.


title: Sven Selander

text: Selander kirjoitti teoksen Muurmanni ja Venäjän Karjala, sotilasmaantieteellinen esitys, 1919.


title: Audrey Patterson

text: Audrey Patterson (27. syyskuuta 1926 – 23. elokuuta 1996) oli yhdysvaltalainen pikajuoksija ja olympiamitalisti.


title: Audrey Patterson

text: Patterson saavutti 200 metrin juoksussa olympiapronssia Lontoossa 1948 ajalla 25,2 s. Vasta 1970-luvulla huomattiin maalilinjalta otetusta valokuvasta, että Patterson olikin maalissa vasta neljäntenä edellään mitalitta jäänyt Shirley Strickland.


title: Visions of the Beast

text: Visions of the Beast on Iron Maidenin DVD-julkaisu vuodelta 2003. Se sisältää yhtyeen kaikki musiikkivideot "Brave New Worldiin" saakka mukaan lukien "Rock in Rion" promootiota varten tehdyt videot.


title: Visions of the Beast

text: Se sisältää myös kuusi ennennäkemätöntä Camp Chaos -animaatio-ohjelmalla tehtyä Iron Maidenin musiikkivideoita ja piilotettuja ekstroja.


title: Visions of the Beast

text: "Visions of the Beast" on Suomessa kaikkien aikojen myydyin ulkomaalainen musiikki-DVD. Sitä on myyty Suomessa yli 21 000 kappaletta ja se ylitti tuplaplatinamyynnin vuonna 2011.


title: Dorothy Manley

text: Dorothy Gladys Parlett (o.s. Manley, ent. Hall, s. 29. huhtikuuta 1927) on entinen brittiläinen pikajuoksija ja olympiamitalisti.


title: Dorothy Manley

text: Dorothy Manley saavutti 100 metrin juoksussa olympiahopeaa Lontoossa 1948 ajalla 12,2 s. Hän hävisi ylivoimaiselle Fanny Blankers-Koenille 0,3 sekuntia. Hän juoksi ensimmäisen osuuden Britannian joukkueessa, joka sijoittui 4 × 100 metrin viestijuoksussa neljänneksi ajalla 48,0 s. Avioiduttuaan hän kilpaili nimellä Dorothy Hall Brysselin EM-kilpailuissa 1950 voittaen kultaa 4 × 100 metrillä (47,4 s) ja saavuttaen pronssia 200 metrillä (25,0 s). Viestissä hän juoksi kolmannen osuuden.


title: Elisabeth Haavisto

text: Elisabeth Haavisto (s.1953) on suomalainen näyttelijä ja laulaja. Hänet tunnetaan Edvin Laineen elokuvista "Akaton mies" (1983) ja "Akallinen mies" (1986). Hän on myös näytellyt teatterissa ja levyttänyt iskelmämusiikkia.


Haidar Alijevin kansainvälinen lentoasema (IATA: GYD, ICAO: UBBB) on lentoasema Bakun lähellä Azerbaidžanissa. Se on Azerbaijan Airlinesin pääpaikka. Se sai vuonna 2004 nykyisen nimensä Azerbaidžanin entiseltä presidentiltä Heydər Əliyevilta. Siihen saakka lentoaseman nimenä oli ollut Bina ja IATA-koodina BAK.


title: Maureen Gardner

text: Maureen Dyson (o.s. Gardner, 12. marraskuuta 1928 – 2. syyskuuta 1974) oli brittiläinen pika-aitajuoksija ja olympiamitalisti.


title: Maureen Gardner

text: Maureen Gardner sijoittui Oslon EM-kilpailuissa 1946 viidenneksi 100 metrin juoksussa ajalla 12,2 s ja neljänneksi 4 × 100 metrin viestijuoksussa ajalla 48,7 s. Lontoon 1948 olympialaisissa hän saavutti 80 metrin aitajuoksussa olympiahopeaa ajalla 11,2 s. Hän hävisi niukasti kisoissa kaikkiaan neljä kultamitalia voittaneelle, itseään kymmenen vuotta vanhemmalle Fanny Blankers-Koenille. Hän juoksi viimeisen osuuden Britannian joukkueessa, joka sijoittui 4 × 100 metrin viestijuoksussa neljänneksi ajalla 48,0 s.


title: Maureen Gardner

text: Maureen Gardner avioitui ja saavutti Maureen Dyson -nimisenä Brysselin EM-kilpailuissa 1950 hopeaa 80 metrin aitajuoksussa ajalla 11,6 s. Hän hävisi 0,5 sekuntia Fanny Blankers-Koenille.


title: From Here to Eternity

text: From Here to Eternity on Iron Maidenin toinen single albumilta "Fear of the Dark" (1992). Kappale on neljäs ja ajankohtaisin jatkuvassa "Charlotte the Harlot" -saagassa. Muut saagan kappaleet ovat "Charlotte the Harlot," "22 Acacia Avenue" ja "Hooks in You". Ne kertovat Charlottesta, joka menee kohtalokkaalle moottoripyöräajelulle paholaisen kanssa.


title: From Here to Eternity

text: Cover Chuck Berryn "Roll Over Beethovenista" sisältää puhutun intron ja sen nimi on muutettu "Roll Over Vic Vellaksi", yhtyeen pitkäaikaisen roudarin ja ystävän Vic Vellan mukaan.


title: From Here to Eternity

text: Single nousi Britannian listasijalle 21.


title: Rune Olijnyk

text: Rune Olijnyk (s. 27. joulukuuta 1968) on entinen norjalainen mäkihyppääjä, joka kilpaili kansainvälisellä tasolla 1990-luvun taitteessa.


title: Rune Olijnyk

text: Olijnyk saavutti Val de Fiemmen MM-kilpailuissa 1991 hopeaa suurmäessä. Hän hävisi kilpailun voittaneelle Franci Petekille 1,2 pistettä. Normaalimäessä Olijnyk sijoittui 20:nneksi ja kuului joukkuemäessä neljänneksi sijoittuneeseen Norjan joukkueeseen. Albertvillen olympialaisissa 1992 hän oli mukana joukkuemäessä seitsemänneksi sijoittuneessa Norjan joukkueessa.


title: Rune Olijnyk

text: Olijnykin paras sijoitus mäkihypyn maailmancupin osakilpailussa oli neljäs sija Holmenkollenilla maaliskuussa 1991.


title: Sindar (kieli)

text: Sindar (sindariksi "edhellen" eli haltiakieli) on J. R. R. Tolkienin kehittämä keinotekoinen kieli. Keski-Maan fantasiamaailmassa se on "sindarin", harmaahaltioiden, äidinkieli. "Sindar" olivat "Silmarillionin" mukaan niitä haltioita, jotka lähtivät matkalle kohti länttä ja Valinoria, mutta jäivät kuitenkin lopulta Suuren Meren itäpuolelle Beleriandiin. "Sindar"in kielestä kehittyi Kolmannella ajalla Keski-Maan puhutuin haltiakieli. Sindarista on useita näytteitä muun muassa "Tarussa sormusten herrasta".


title: Sindar (kieli)

text: Kun "noldor" palasivat Ensimmäisellä ajalla Keski-Maahan, "sindar" eivät sallineet heidän puhumaansa kieltä quenyaa kuultuaan "noldorin" tappaneen "teleriä", joten "noldor" joutuivat ottamaan käyttöön sindarin kielen. Sindarilla on yhteiset juuret quenyan kanssa – tämän vuoksi kielillä on keskenään joitakin samankaltaisia sanoja. Ennen Númenorin tuhoa tunsivat myös monet númenorilaiset "sindar"in kielen oman kielensä, adûnaicin, lisäksi. Númenorin tuhosta selvinneet sekä valarille uskollisena pysyneet Arnorin ja Gondorin ihmiset jopa puhuivat Toisen Ajan loppuun sekä Kolmannen Ajan alun ajan äidinkielenään sindaria.


title: Sindar (kieli)

text: Tolkien sisällytti sindariin, quenyan tavoin, vaikutteita muista kielistä. Sindarin ääntämistapa ja osa kieliopista perustuu kymriin, ja kielen lukuisat konsonanttimuutokset ovat vastaavia kuin lukuisissa kelttiläisissä kielissä. Muita sindariin vaikuttaneita kieliä olivat muinaisenglanti ja muinaisnorja.


title: Sindar (kieli)

text: Sindaria kirjoitetaan useimmiten latinalaisilla aakkosilla, mutta Tolkien kehitti teoksiensa maailmaa varten myös cirth- sekä tengwar-kirjaimistot.


title: Sindar (kieli)

text: Lähes kaikki sindarin substantiivien monikkomuodot muodostetaan vokaalimuutoksilla, samaan tapaan kuin esimerkiksi englannin sanassa ”hanhi” (yksikkö "goose", monikko "geese"). Sindarin omakielinen termi tälle on "prestanneth" (muutos, häiriö). Tolkien otti tämän kielen ominaisuuden vanhoista kelttiläisistä kielistä, etenkin kymristä.


title: Sindar (kieli)

text: Vokaalit muuttuvat sindarissa seuraavaan tapaan:


title: Sindar (kieli)

text: Sindarissa on myös joitakin suffikseja, jotka ilmaisevat suurempaa kokonaisuutta. "-ath" liitteenä ilmaisee joukkoa ("elen", tähti > "elenath", kaikki tähdet/tähtitaivas). Päätettä "-rim" käytetään puhuttaessa rodusta tai kansasta, esimerkiksi "nogothrim" (kääpiöiden kansa) sanasta "nogoth". On huomattava, että luokkamonikkopääte liitetään substantiivin yksikkömuotoon huolimatta muodostettavan sanan monikkomerkityksestä.


title: Sindar (kieli)

text: Sindarin pronominijärjestelmä on huonommin tunnettu kuin verbit tai substantiivit. Sitä on rekonstruoitu vertailemalla mm. Tolkienin jälkeensä jättämää materiaalia. Kielen harrastajien keskuudessa ei ole yksimielisyyttä koko pronominijärjestelmän luonteesta ja säännöistä - kieli on silti käyttökelpoinen, mutta varsinaisessa kommunikaatiotilanteessa kahden kielen harrastajan välillä saattaa syntyä ongelmia muun muassa tämän ongelman takia.


title: Sindar (kieli)

text: Joitakin asioita tiedetään kuitenkin varmuudella, esimerkiksi sindarin pronominien sijamuodot: ne ovat nominatiivi, akkusatiivi, genetiivi ja datiivi.


title: Isoseepranuoliainen

text: Isoseepranuoliainen ("Syncrossus helodes") on aasialainen kala, myös yleinen akvaarioissa. Se kasvaa enimmillään noin 30-senttiseksi. Sopiva veden lämpötila on sille noin 25 astetta (24−30). Akvaarioissa se on aggressiivinen muita kaloja kohtaan. Sillä on monipuolinen ruokavalio.


title: Kent Johanssen

text: Kent Johanssen (s. 30. kesäkuuta 1970) on entinen norjalainen mäkihyppääjä, joka kilpaili maailmancup-tasolla vuosina 1989–1997.


title: Kent Johanssen

text: Johanssen saavutti nuorten MM-kilpailuissa joukkuemäen hopeaa Saalfeldenissä 1988. Seuraavana vuonna hän voitti Hamarissa järjestetyissä nuorten MM-kilpailuissa kultaa normaalimäessä ja pronssia joukkuekilpailussa. Val di Fiemmen MM-kilpailuissa 1991 hän sai hopeaa normaalimäessä 0,9 pistettä Heinz Kuttinille hävinneenä. Lisäksi hän oli suurmäessä 24. ja joukkuekilpailussa Norjan joukkueen mukana neljäs.


title: Kent Johanssen

text: Johanssen sijoittui maailmancupin osakilpailuissa kaksi kertaa kolmen parhaan joukkoon: hän oli kaudella 1988–1989 toinen Planican ja kolmas Holmenkollenin suurmäen kilpailuissa.


title: Phantom Planet Is Missing

text: Phantom Planet Is Missing on yhdysvaltalaisen alternative rock -yhtye Phantom Planetin esikoisalbumi vuodelta 1998. Albumin julkaisijana toimi mm. Guns N' Rosesin levyjä julkaiseva Geffen Records. Albumin tuottivat Mark Endert, Paul Fox, Lee Popa ja myös yhtye oli mukana. Laulaja Alex Greenwald sävelsi levyn viimeisen kappaleen, Sleep Machinen, päässään haastattelussa televisiossa.


title: Konkka

text: Konkka on suomenkielinen sukunimi. Nimen kantajia ovat tai ovat olleet muiden muassa:


title: Hevonpää (Halikko)

text: Hevonpää on kylä Halikon eteläosissa lähellä Paimion rajaa. Kylä sijaitsee 110-tien eteläpuolella ja sen alueella on Hevonpään ampumarata. Valtaosa kylästä on mäkistä metsämaisemaa, jonne kylän harvat asunnot ja maatilat on rakennettu. Hevonpään pohjoisosa on peltoa, joka rajoittuu kylän rajana olevaan Vainionjokeen.


title: Hevonpää (Halikko)

text: Hevonpää on perustettu varhaiskeskiajalla, sillä se on kuulunut suomalaisen vero-oikeuden piiriin. Varhaisin maininta Hevonpäästä on kuitenkin vasta vuodelta 1471. Kylä on kuulunut Paimiossa olevalle Viksbergin kartanolle, jonka nimi oli Hevonpää 1700-luvulle saakka. Kylän kantatilat Ylistalo ja Alastalo ovat myöhemmin itsenäistyneet ja jääneet kunta-asetuksessa 1866 Halikon puolelle.


title: Polaroid (albumi)

text: Polaroid on yhdysvaltalaisen hard rock -yhtye Phantom Planetin kokoelma-albumi, joka sisältää ylijäämäkappaleita yhtyen esikoisalbumin "Phantom Planet Is Missing" nauhoituksista. Albumi on saatavilla ainoastaan yhtyeen kotisivuilta.


title: The Guest

text: The Guest on yhdysvaltalaisen hard rock -yhtye Phantom Planetin studioalbumi vuodelta 2002. Albumi oli kaupallinen menestys ja yhtyeen kansainvälinen läpimurto. Levy oli viimeinen studiojulkaisu rumpali Jason Schwartzmanin kanssa, joka erosi yhtyeestä kiertueen päätyttyä. Albumin hitti ”California” on ollut myös "O.C."- ja "Smallville"-televisiosarjojen tunnuskappale.


title: Glenn Morris

text: Glenn Edgar Morris (18. kesäkuuta 1912 Simla, Colorado – 31. tammikuuta 1974) oli yhdysvaltalainen yleisurheilija, kymmenottelun olympiavoittaja Berliinissä 1936, sittemmin elokuvanäyttelijä.


title: Glenn Morris

text: Ennen olympiavuotta Morris tunnettiin parhaiten 400 metrin aitajuoksijana. Alkuvuodesta hän kokeili kymmenottelua saavuttaen 7 576 pistettä ja myöhemmin Yhdysvaltain mestaruuskisoissa 7 880. Jälkimmäinen pistemäärä ylitti maailmanennätyksen, mutta IAAF ei jostakin syystä sitä hyväksynyt.


title: Glenn Morris

text: Berliinin olympialaisissa Morris otteli uransa kolmannen ja viimeisen ottelun. Hän teki tasaisen sarjan vailla heikkouksia ja sai ME:n virallisestikin nimiinsä tuloksella 7 900 pistettä. Hopeamitalisti hävisi lähes 300 pisteellä, joten voitto oli selvä.


title: Glenn Morris

text: Olympialaisten aikana Morrisilla oli tiettävästi suhde elokuvaohjaaja Leni Riefenstahlin kanssa. Kisojen jälkeen hän lopetti urheilu-uransa ja ryhtyi näyttelijäksi. Hän oli neljäs olympiaurheilija, joka päätyi esittämään Tarzania.


title: Glenn Morris

text: Toisessa maailmansodassa Morris palveli Yhdysvaltain laivastossa Tyynenmeren sotanäyttämöllä.


title: Taidemaailma

text: Taidemaailma koostuu ihmisistä, jotka toimivat taiteen tuottamisen, esittämisen, toimeksiantojen, taiteen säilytyksen, sen edistämisen, taidekritiikin ja taiteen myynnin piirissä. Howard S. Becker kuvailee sitä seuraavasti: se on "niiden ihmisten verkosto, joiden yhteistoiminta, joka on organisoitu heidän yhteisen käsityksensä perusteella perinteisistä toimintatavoista, tuottaa sellaisia taideteoksia, joiden vuoksi taidemaailma on merkittävä." Sarah Thorntonin mukaan se on "päällekkäisten alakulttuurien löyhä verkosto, jota pitää koossa usko taiteeseen. Se maailma ulottuu kaikkialle maapallolla, mutta keskittyy taiteen pääkaupunkeihin, kuten New York, Lontoo, Los Angeles ja Berliini."


title: Taidemaailma

text: Taidemaailmaa määritteli ensimmäisenä vuonna 1964 amerikkalainen filosofi ja taidekriitikko Arthur Danto artikkelissaan "The Artworld". Danton mukaan "Taiteen teorioiden rooli, niin tänään kuin aina ennenkin, on aikaansaada taidemaailma ja taide mahdolliseksi." Danton määrittelemä taidemaailma tarjosi operationaalisen taideteorian, jota sen osallistujat käyttävät erottaakseen taiteen ei-taiteesta.


title: Taidemaailma

text: George Dickien institutionaalisen taideteorian varhaisemmassa (1974) määritelmässä taidemaailma on niiden näkökohtien asetelma, jotka suovat teokselle ehdokkuuden taiteen arvostukseen. Uudemmassa (1997) teoriassaan Dickie määrittelee taideteoksen artefaktina, joka luodaan esitettäväksi taidemaailman yleisölle. Yleisö on henkilöiden tai jäsenten sarja, joka on jossain määrin valmistautunut ymmärtämään heille esitettäviä objekteja. Martin Irvine toteaa, että taidemaailma on kaikkien taidemaailmajärjestelmien kokonaisuus. Taidemaailmajärjestelmä on ne puitteet, joissa taiteilija esittää teokset taidemaailman yleisölle.


title: Taidemaailma

text: Pierre Bourdieun taidemaailman käsite on yhteiskunnallisesti ja taloudellisesti elettyjen asemien ehdollistama ja määrittelemä, joka vaatii tietoa ja kulttuurisen pääoman omistamista osana yhteiskuntaluokan identiteettiä, taiteen teorian käsitteitä, joita seuraavat opitut ammatilliset sekä yhteiskuntaluokkien distinktiot.


title: Taidemaailma

text: Simon Frith kuvailee kolmea taidemaailmaa, jotka esiintyvät musiikin alalla: taidemusiikin maailma, kansanmusiikin maailma ja kaupallisen musiikin maailma. Timothy Taylor liittää nämä maailmat kolmeen populaarimusiikin lajiin: rockiin, rappiin ja poppiin.


title: Taidemaailma

text: Howard Beckerin taidemaailman määritelmä syntyi Dickien jälkeen. Martin Irvinen mukaan hän yrittää määritellä sitä, mikä saa taidemaailman aikaan sosiologisella metodeilla. Irvinen mukaan sen tärkeitä kohtia ovat:Berckerin teorian perusolettamuksia ovat Irvinen mukaan:


title: Ahveniston maauimala

text: Ahveniston maauimala on Hämeenlinnassa Ahveniston kaupunginosasa sijaitseva maauimala, joka rakennettiin vuoden 1952 Helsingin olympialaisia varten. Maauimalassa kilpailtiin nykyaikaisen viisiottelun uintikilpailut. Maauimala poistettiin käytöstä vuonna 1985, koska se ei enää pitänyt vettä eikä täyttänyt viranomaisvaatimuksia. Uimala sijaitsee Ahvenistonharjun rinteessä Ahvenistonjärven vieressä.


title: Ahveniston maauimala

text: Maauimalan kohtalosta käytiin keskustelua moneen otteeseen. Sen kunnostamisen lisäksi ehdotettiin muun muassa maauimalan purkamista sekä sen täyttämistä hiekalla tai betonikannen rakentamista uima-altaan päälle. Museovirasto kuitenkin vaati, että maauimala rakennetaan uudelleen alkuperäiseen käyttötarkoitukseensa. Vuonna 1995 maauimala julistettiin suojelukohteeksi Hämeenlinnan vihreiden vaatimuksesta.


title: Ahveniston maauimala

text: Uimala oli kuitenkin täytetty ympäristölautakunnan luvalla vedellä 5–10 kertaa vuodessa eri tapahtumia varten, mutta siinä ei sallittu yleisöuinteja, vaan allas täytettiin viereisestä Ahvenistonjärvestä juuri ennen tapahtumaa ja tyhjennettiin järveen välittömästi tapahtuman jälkeen.


title: Ahveniston maauimala

text: Opetusministeriön alainen valtion liikuntaneuvosto esitti maauimalan kunnostamiseen 700 000 euron rahoitusta. Liikuntaneuvosto on arvioinut hankkeen kokonaiskustannuksiksi 2,2 miljoonaa euroa. Hämeenlinnan kaupunki itse varasi vuoden 2008 budjettiinsa 700 000 euroa maauimalan kunnostamiseen sillä ehdolla, että hankkeeseen saadaan ulkopuolista rahoitusta kaksi kolmannesta. Urheiluministeri Paavo Arhinmäki lupasi vuonna 2012 valtion osallistuvan uimalan remonttiin. Maauimalan remontti alkoi vuonna 2013 ja se avattiin uudelleen yleisölle 26.7.2014.


title: Eddie’s Archive

text: Eddie's Archive on brittiläisen heavy metal -yhtyeen Iron Maidenin boksi, joka julkaistiin 16. marraskuuta 2002. Boksin metallisessa kannessa on yhtyeen maskotti Eddie. Boksi sisältää kolme CD:tä, Iron Maidenin sukupuun ja shottilasin. Sukupuu on päivitetty "A Real Dead Onen" versiosta.


title: Eddie’s Archive

text: "Eddie's Archive" julkaistiin alun perin rajoitettuna painoksena ja sukupuu oli numeroitu. Laajan kysynnän vuoksi "Eddie's Archive" julkaistiin uudelleen vuonna 2003. Uudelleenjulkaisussa boksin kuvioiden väri vaihdettiin sinisestä punaiseen ja sukupuuta ei numeroitu.


title: James Bausch

text: James Aloysius Bernard Bausch, (29. maaliskuuta 1906 Marion, Etelä-Dakota – 9. heinäkuuta 1974 Hot Springs, Arkansas) oli yhdysvaltalainen kymmenottelija, olympiavoittaja Los Angelesissa 1932.


title: James Bausch

text: Bausch opiskeli Kansasin yliopistossa, missä hän oli tähtipelaaja sekä amerikkalaisessa jalkapallossa että koripallossa.


title: James Bausch

text: Olympialaisten ennakkosuosikki oli maailmanennätysmies Akilles Järvinen. Bauschin ennätys oli 8 022, yli 200 pistettä ME:tä heikompi. Ensimmäisen kilpailupäivän jälkeen johdossa oli lopulta neljänneksi jäänyt intiaanisukuinen Wilson Charles. Toisena päivänä Bausch siirtyi johtoon hypättyään seivästä tasan neljä metriä. Keihäänheitossa Bausch heitti yli viisi metriä normaalitulostaan pidemmälle ja johti selvästi ennen viimeistä lajia. 1 500 metrin juoksussa raskastekoinen Bausch ei pärjännyt, mutta jakoi voimansa taktisesti viisaasti ja voitti, vaikka hävisi Järviselle tasan puoli minuuttia. Bauschin tulos oli uusi maailmanennätys 8 462,23 pistettä. Myös Järvinen ylitti entisen ennätyspistemäärän. Erikoista oli, että kaikilla myöhemmin käytössä olleilla pistetaulukoilla Järvinen olisi voittanut kultaa. Sama kohtalo hänellä oli neljä vuotta aiemminkin.


title: Ilvesjoki (joki)

text: Ilvesjoki on Karviassa ja Kurikassa entisen Jalasjärven kunnan Ilvesjoen kylässä virtaava noin 35 kilometriä pitkä joki. Joki saa alkunsa kahdesta puronhaarasta Karvian alueella. Ala-Koskuella joki yhtyy Koskutjoen kanssa Mustajoeksi. Ilvesjoentien kohdalta Myllypadolle joessa on paikoin suvantoja ja koskia. Talousvetenä joen vettä ei käytetä.


title: Ilvesjoki (joki)

text: Vedenlaatua joessa on tutkittu ainoastaan alaosassa. Vesi on ollut vuosina 1975, 1988 ja 2000 tehtyjen yksittäisten vedenlaatutietojen mukaan ravinne- ja humuspitoista, tummaa väriltään sekä lievästi hapanta tai hapanta. Peltoa joen valuma-alueesta on suunnilleen 14 prosenttia. Lisäksi suurin osa pelloista sijaitsee joen varrella. Suuret määrät peltoviljelystä aiheutuvia kuivatusvesiä johdetaan jokeen. Ilvesjoen alaosan alueella sijaitsevat Vapon Alkkian turvetuotantoalue kooltaan 261 hehtaaria sekä Ilvesneva-niminen suoalue. Vasikkaluoman−Liikaluoman alueella sijaitsevat puolestaan 90 hehtaarin Korvajärvennevan ja 105 hehtaarin Vasikkanevan turvetuotantoalueet. Ilvesjokeen johdetaan 541,3 hehtaarin alueelta turvetuotannon vesiä.


title: Ilvesjoki (joki)

text: Joessa tavataan haukia, ahvenia, luonnontaimenia sekä rapuja. Kalastuksellisesti joen merkitys on keskinkertainen.


title: Helge Løvland

text: Helge Andreas Løvland () oli norjalainen kymmenottelija, olympiavoittaja Antwerpenissa 1920.


title: Helge Løvland

text: Løvland teki olympialaisissa sarjan 12,0–628–11,19–165–54,8–16,2–37,34–320–48,06–4.48,6, mistä kertyi 6 804,35 pistettä. Hänen voittonsa oli niukka, vain alle 34 pistettä. Pistemäärä olisi nykytaulukolla alle 6 000 pistettä. Hän otti osaa myös viisiotteluun sijoittuen viidenneksi.


title: Helge Løvland

text: Myöhemmin Løvland työskenteli upseerina ja Norjan puolustusvoimien urheiluneuvoston puheenjohtajana vuosina 1948−1955.


title: Thomas Francis Kiely

text: Thomas "Tom" Francis Kiely (25. elokuuta 1869 – 6. marraskuuta 1951) oli irlantilainen yleisurheilija, kymmenottelun olympiavoittaja Saint Louisissa 1904.


title: Thomas Francis Kiely

text: Vuoden 1904 olympialaisten kymmenottelu poikkesi jonkin verran nykyisestä. Lajeina olivat 100 jaardin juoksu, kuulantyöntö, korkeushyppy, 880 jaardin kävely, moukarinheitto, seiväshyppy, 120 jaardin aitajuoksu, painonheitto, pituushyppy ja mailin juoksu. Kaikki kymmenen lajia käytiin saman päivän aikana. Kiely voitti kilpailun yli sadan pisteen erolla tuloksella 6 036.


title: Thomas Francis Kiely

text: Kiely oli kisojen aikaan jo 34-vuotias. Ison-Britannian joukkue tarjosi hänelle ilmaista kisamatkaa, samoin kuin amerikkalaiset sponsorit. Vannoutuneena nationalistina hän kuitenkin päätti edustaa itseään ja kotimaataan Irlantia.


title: Thomas Francis Kiely

text: Yhdysvalloissa hänelle tarjottiin useita kertoja mahdollisuutta liittyä joko Ison-Britannian tai Yhdysvaltain joukkueeseen, mutta Kiely kieltäytyi näistä kaikista. Irlanti ei tuohon aikaan ollut itsenäinen eikä edes KOK:n jäsen, joten mitalitilastoissa Kielyn kultamitali meni Ison-Britannian piikkiin.


title: Hanhilampi (Sanginkylä)

text: Hanhilampi on pieni lampi Utajärven kunnan Sanginkylässä. Se sijaitsee Sanginjärven länsipuolella ja hieman suuremmasta Ahvenlammesta noin 700 metriä kaakkoon.


title: Hanhilampi (Sanginkylä)

text: Lammessa ei ole laskuojaa eli se saa vetensä ympäröiviltä soilta. Lammen rannat ovatkin kokonaan suota, mutta sen pohjoispuolella on Hanhiselkä-niminen kangas. Idän ja koillisen suunnassa on myös kankaita. Sieltä lammelle tulee seututie 837:ltä Maaselän kohdalta Isolle Karvasjärvelle päin lähtevän metsäautotien sivuhaara. Sanginjärven kylähistorian mukaan tältä suunnalta valmisteltiin aikoinaan Sanginjärven länsipuolitse tieyhteyttä, mutta hanke kariutui. Lammen ympäristö on asumaton. Vaikka lampi on pieni, siinä on ahventa ja haukea. Siellä käyvät varsinkin pilkkijät talvisin, koska lammen lähettyviltä menee moottorikelkkareitti.


title: Tarahumarat

text: Tarahumarat eli omalla kielellään rarámurit ovat meksikolainen alkuperäiskansa. Heitä on noin 50 000 pääasiassa Chihuahuan alueilla.


title: Tarahumarat

text: Tarahumarojen oma kulttuuri on säilynyt hyvin, ja heidät tunnetaan varsinkin juoksuperinteestään. Heidän tesgüino-oluensa on edelleen suosittua. Heidän uskonnossaan sekoittuvat omien perinteiden ja kristinuskon vaikutus. Sekä perinteistä että nykyajan länsimaista vaatetusta käytetään. Tarahumarat puhuvat uto-atsteekkisiin kieliin kuuluvaa tarahumaran kieltä, josta on olemassa eri muotoja. Suuri osa puhujista kuitenkin taitaa myös ainakin jonkin verran espanjaa.


title: Tarahumarat

text: Nykyisin ongelmana tarahumaroilla on koulutuksen ja terveyspalvelujen puute. Monet jäävät täysin ilman koulutusta, ja lukutaidottomien osuus on yli puolet.


title: Sikavuori

text: Sikavuori on 145,5 metriä korkea mäki Kurikan eteläosassa entisen Jalasjärven kunnan alueen keskiosassa. Mäki sijaitsee Koskuen kylässä, tarkemmin Ala-Koskuella. Mäen itäpuolella sijaitsee Vesineva-niminen turvetuotantoalue. Sikavuoren länsipuolella sijaitsee Mustikkakallio-niminen kallioalue.


title: Sikavuori

text: Sikavuori on kalliomaata, jonka perään on mannerjäätikön vetäytyessä syntynyt moreenihäntä.


title: Sikavuori

text: Sikavuoren kivikkoisella laella sijaitsee nykyisin laho kolmiomittaustorni.


title: Nauha (voimisteluväline)

text: Nauha on yksi vanhimmista rytmisen kilpavoimistelun välineistä. Se on kepin päässä oleva kuusi metriä pitkä silkkinen nauha. Juniorit käyttävät joskus myös viisimetristä nauhaa. Sen leveys on 4-6 cm ja paino 35 grammaa. Keppi on ainakin sentin levyinen ja 50-60 cm pitkä. Sitä voi käyttää erilaisissa esityksissä.


title: Fritz Schwab

text: Fritz Schwab (31. joulukuuta 1919 – 24. marraskuuta 2006) oli sveitsiläinen kilpakävelijä ja olympiamitalisti.


title: Fritz Schwab

text: Schwab saavutti hopeaa 10 000 metrin kävelyssä Oslon EM-kilpailuissa 1950 ajalla 47.03,6. Lontoon 1948 olympialaisissa hän sai pronssia ajalla 46.00,2. Brysselin EM-kilpailuissa 1950 hän voitti kultaa ajalla 46.01,8. Helsingin 1952 olympialaisissa hän sai hopeaa ajalla 45.41,0 voitettuaan jopa juoksuksi menneessä loppukirissä Neuvostoliiton Bruno Junkin. Laji oli tuolloin viimeisen kerran olympiaohjelmassa. Bernin EM-kilpailuissa 1954 hän sijoittui vielä kahdeksanneksi ajalla 47.21,6. Myös EM-kilpailuissa laji korvattiin Bernin kisojen jälkeen 20 kilometrin kilpailulla.


title: Fritz Schwab

text: Fritz Schwabin isä Arthur Schwab oli 50 kilometrin kävelyn olympiamitalisti.


title: Tebbs Lloyd-Johnson

text: Tebbs Lloyd-Johnson (7. huhtikuuta 1900 – 26. joulukuuta 1984) oli brittiläinen kilpakävelijä ja olympiamitalisti.


title: Tebbs Lloyd-Johnson

text: Lloyd-Johnson saavutti pronssia 50 kilometrin kävelyssä Lontoon 1948 olympialaisissa ajalla 4.48.31. Hänellä oli tuolloin ikää 48 vuotta.


title: Yleisgeminaatio

text: Yleisgeminaatio on hyvin monissa suomen kielen murteissa esiintyvä ilmiö, jossa konsonantit kahdentuvat eli geminoituvat lyhyen painollisen (myös sivupainollisen) ja pitkän painottoman vokaalin välissä, esim. "tullee tuppaan satteella". Ilmiö on yleinen savolais-, kaakkois-, keski- ja pohjoispohjalais- sekä peräpohjalaismurteissa. Savolaismurteiden alueista sen ulkopuolelle jäävät kuitenkin Etelä-Pohjanmaan Järviseutu ja Päijät-Hämeen murteiden alue lukuun ottamatta Jyväskylän seutua, missä yleisgeminaation esiintyminen on horjuvaa. Se on ilmeisesti suhteellisen uusi ilmiö, sillä 1500-luvulla Savosta Skandinaviaan lähteneiden siirtolaisten jälkeläiset, metsäsuomalaiset, eivät tunteneet sitä. Kirja- ja yleiskielessä yleisgeminaatiota ei esiinny.


title: Yleisgeminaatio

text: Konsonanttien geminoituminen


title: Al Jourgensen

text: Alain David "Al" Jourgensen (s. 9. lokakuuta 1958 Havanna, Kuuba) on yhdysvaltalainen muusikko. Hän on industrial metal -yhtye Ministryn johtohahmo.


title: Thomas Richards

text: Thomas Richards (15. maaliskuuta 1910 – 19. tammikuuta 1985) oli brittiläinen kestävyysjuoksija ja olympiamitalisti.


title: Thomas Richards

text: Richards voitti maratonilla olympiahopeaa Lontoossa 1948 ajalla 2.35.07,6. Hän hävisi Argentiinan Delfo Cabreralle 16 sekuntia. Stadionilla hän ohitti täysin uupuneen belgialaisen Étienne Gaillyn, joka lopulta hävisi Richardsille 26 sekuntia ja sai pronssia.


title: Bertil Albertsson

text: Bertil Albertsson (1. syyskuuta 1921 – 3. maaliskuuta 2008) oli ruotsalainen kestävyysjuoksija ja olympiamitalisti.


title: Bertil Albertsson

text: Albertsson saavutti 10 000 metrin juoksussa olympiapronssia Lontoossa 1948 ajalla 30.53,6. Hän hävisi Emil Zátopekille 54 sekuntia ja Alain Mimounille 6,2 sekuntia. Samoissa kisoissa hän sijoittui 5 000 metrin juoksussa viidenneksi ajalla 14.39,0. Brysselin EM-kilpailuissa 1950 hän keskeytti 10 000 metrillä ja sijoittui 5 000 metrillä kymmenenneksi ajalla 15.02,2.


Valta, johtajuus, tuho ja toivo J. R. R. Tolkienin teoksessa Taru sormusten herrasta eli ”Management by Sauron” on Harri Hietikon väitöskirja vuodelta 2008. Tutkimus käsittelee nykyajan johtajatyyppejä Tolkienin romaanin "Taru sormusten herrasta" tarjoamien mallien valossa. Hietikko yhdistää tutkimuksessaan hallinto- ja kirjallisuustiedettä. Hän tekee analyysiaan varten johtajaprofiilin romaanisarjan kahdeksasta hahmosta. Esimerkiksi Gandalf Harmaan hän määrittää ”rakentavaksi viisaaksi”, jonka keinoja ovat suostuttelu ja motivointi. Hänen vastakohtansa Saruman Valkoinen puolestaan edustaa ”tuhoavaa viisautta”. Hietikon "Sormusten herrasta" löytämä kulttuurinen jäsennys jakaa kulttuurit toivon ja ylpeyden kulttuureiksi.


title: Valta, johtajuus, tuho ja toivo J. R. R. Tolkienin teoksessa Taru sormusten herrasta eli ”Management by Sauron”

text: Hietikolle Tolkienin luoman maailman avasivat kirjan pohjalta tehdyt elokuvat. Niistä hän kertoo ymmärtäneensä, että kyseessä on aikuisten kertomus. Valta ja johtamisen problematiikka ovat hänen mukaansa tarinassa erittäin keskeisesti esillä.


Soekarno-Hattan kansainvälinen lentoasema (; IATA: CGK, ICAO: WIII) on lentoasema Jaavalla, Indonesiassa. Se avattiin vuonna 1985. Virallinen nimi tuli maan ensimmäiseltä presidentti Sukarnolta ja ensimmäiseltä varapresidentti Mohammad Hattalta.


Soekarno-Hattan kansainvälinen lentoasema sijaitsee Tangerangissa, Jakartan lähellä. Sen pinta-ala on 18 km². Se sai vuonna 1995 Aga Khanin arkkitehtuuripalkinnon.


title: Cmd.exe

text: cmd.exe eli komentorivi () on Windows-käyttöjärjestelmän komentotulkki. Se on tarkoitettu sellaisten tietokoneohjelmien ajamiseen, joilla ei ole graafista käyttöliittymää, tai joiden kuvaketta ei ole asennettu käynnistä-valikkoon, kuten "Regedit" tai "MSconfig". Komentotulkissa voidaan suorittaa rutiininomaisia töitä, kuten varmuuskopiointeja tai ajaa skriptejä.


title: Cmd.exe

text: cmd.exe on DOSin COMMAND.COMin seuraaja, joka esiteltiin NT 3.1:ssa. Samanniminen ohjelma oli käytössä myös OS/2:ssa. Ennen kuin DOS integroitiin kiinteästi käyttöliittymään Windows 95:ssä, piti graafinen käyttöliittymä käynnistää komentoriviltä, mutta nykyään cmd.exe on graafisesta käyttöliittymästä ajettava apuohjelma. Komentotulkin käyttö on vähentynyt graafisten ohjelmien yleistyttyä.


title: Cmd.exe

text:
Listan komentotulkin komennoista saa HELP-komennolla ja kunkin komennon käyttöohjeen, sekä valitsimet eli parametrit saa kirjoittamalla komennon perään valitsimen "/?" esim. DIR /? antaa dir-komennon ohjetekstin.
Komentotulkissa on mahdollisuus putkittaa ohjelmia, jotka käyttävät tekstipohjaisista käyttöjärjestelmistä peräisin olevaa standard I/O -menetelmää. Siinä komennon tulostama teksti ohjataan toisen komennon syötteeksi putkimerkillä "|", (=pystyviiva, paina ALT GR ja .exe-tiedosto on ns. hakupolun varrella. Esim. WRITE-kommenolla käynnistyy WordPad-tekstinkäsittelyohjelma. Komentorivin käyttö myös lähentää eri käyttöjärjestelmiä toisiinsa. Esim. Linuxia ja Windowsia varten on käännetty omat versiot FTP, PING ja NETSTAT ohjelmista, joita käytetään internetissä.


title: Cmd.exe

text: Komentotulkin komentoja voi koota ns. komentojonoihin. Kun komentojonoa kutsutaan, siinä olevat komennot suoritetaan yksi kerrallaan. Jokainen komento kirjoitetaan omalle rivilleen BASIC-kielen tapaan.


title: Cmd.exe

text: Komentojono aloitetaan yleensä @echo off -käskyllä, joka poistaa komentokaiutuksen. Kommentit aloitetaan sanalla rem, ja ne jatkuvat rivin loppuun asti.


title: Cmd.exe

text: Komentojonojen parametreihin viitataan kirjoittamalla %"[parametrin numero]". Esimerkiksi %1.


title: Cmd.exe

text: rem Poistetaan komentokaiutus


title: Anna Gurji

text: Anna "Giorgobiani" Gurji (; s. 1. huhtikuuta 1991 Tbilisi, Georgia) on georgialainen elokuvanäyttelijä.


title: Anna Gurji

text: Hän aloitti elokuva-uransa vuonna 1998 elokuvassa "Town", jonka jälkeen hän palasi elokuvauralla vuonna 2006.


title: Anna Gurji

text: Ohjaaja Khatuna Giorgobiani on Annan vanhempi sisar.


title: Denholm Elliott

text:
Denholm Mitchell Elliott, CBE (31. toukokuuta 1922 Ealing, Lontoo, Englanti – 6. lokakuuta 1992 Ibiza, Espanja) oli englantilainen näyttelijä ja Oscar-ehdokas. Hänet tunnetaan muun muassa elokuvista Alfie – naisten viettelijä (1966), A Doll's house (1973), Yksi silta liikaa (1977), Singaporen kuningas (1979), Blade on the Feather (1980), Outo intohimo (1980), Kadonneen aarteen metsästäjät (1981), Vaihtokaupat (1983), Sikamainen juttu (1984), Valtakunnan puolustus (1985), Hotelli Firenzessä (1985), Rantahotelli (1986) ja Indiana Jones ja viimeinen ristiretki. Lisäksi hän näytteli minisarjassa A Child's Christmas in Wales (1987). Elliot teki uransa aikana myös teatteriproduktioita.
Elliott oli kaksi kertaa naimisissa. Virginia Mackennan kanssa vuonna 1954 ja Susan Robinsonin kanssa kuolemaansa asti. Hänellä on kaksi lasta. Elliott oli biseksuaali, hänet todettiin HIV-positiiviseksi vuonna 1987 ja vuotta myöhemmin hän sai AIDS-diagnoosin. Denholm Elliott kuoli 6. lokakuuta 1992 70-vuotiaana.


title: Salli Jokunen

text: Salli Jokunen () on Charles M. Schulzin luoman "Tenavat"-sarjakuvan hahmo. Hän on Jaska Jokusen pikkusisko. Joissain varhaisissa "Tenavien" suomennoksissa hahmon nimi oli Jaana.


title: Salli Jokunen

text: Luonteeltaan Salli on laiska ja itsekeskeinen, mutta hyväsydäminen ja isoveljensä tavoin hyvin herkkä elämän epäoikeudenmukaisuudelle. Salli ylipuhuu aina Jaska Jokusen auttamaan häntä koulutehtävissä, mutta ei suhtaudu isoveljeensä kovinkaan kunnioittavasti. Salli on ihastunut Eppuun, jota hän kutsuu omaksi kultamussukakseen (). Eppu kiistää hänellä olevan minkäänlaisia tunteita Sallia kohtaan, mutta Salli ei koskaan tunnusta tätä asiaa, vaan pitää Eppua poikaystävänään.


title: Salli Jokunen

text: Salli nähdään usein pitämässä koulussa luokan edessä esitelmää. Esitelmissään sekä kotiaineissaan hän luettelee itse keksimiään ”faktoja”, jotka perustuvat usein asioiden sotkemiseen, sekä ujuttaa tekstin sekaan puujalkavitsejä ja muita asiattomia huomautuksia. Toisin kuin muut "Tenavien" hahmoista, Salli ei liiemmin ole kiinnostunut urheilusta, ja hän viettää aikaansa mieluiten säkkituolissa löhöillen. Salli esittelee usein keksimiään uusia ”filosofioita”, jotka muodostuvat aina yhdestä iskulauseesta vailla mitään syvällistä sisältöä (esim. ”Mitä väliä?” tai ”Kuka, minäkö?”).


title: Salli Jokunen

text: Sallilla on lyhyet, vaaleat hiukset, jotka on muotoiltu erikoisiksi ”sarviksi”. Päälaella on hiuspompula, jonka keskellä ainakin varhaisemmissa piirroksissa erottuu pieni rusetti. Tavallisesti hän on pukeutunut pilkulliseen mekkoon, joka "Tenavat"-animaatioissa on väriltään vaaleanpunainen -tai sininen. Talvisin ja etenkin "Tenavien" myöhempinä ilmestymisvuosina Salli kuitenkin käyttää mekon sijasta paitaa ja housuja.


title: Salli Jokunen

text: Sallin syntymästä kerrottiin 26. toukokuuta 1959 ilmestyneessä stripissä ja hänen nimensä mainittiin 2. kesäkuuta, mutta hänet näytettiin vasta 23. elokuuta julkaistussa sunnuntaistripissä. Hän on siten ensimmäinen "Tenavien" hahmo, jonka vaiheita seurattiin syntymästä alkaen. Hänet oli kuvattu aluksi vauvana, mutta hän vanheni myöhemmin suunnilleen saman ikäiseksi kuin Eppu.


title: Salli Jokunen

text: Vuosina 1965–1966 Sallin nähtiin käyttävän puolen vuoden ajan vasemmassa silmässään silmälappua, koska hän kärsi amblyopiasta eli laiskasta silmästä. Yhdysvaltain terveysministeriö julkaisi vuonna 1968 tähän tarinaan kuuluneet stripit kokoelmana "Security is an Eye Patch", jota myytiin 15 sentin kappalehintaan terveysvalistustarkoituksessa.


title: Salli Jokunen

text: Charles M. Schulzin toisen vaimon Jean Schulzin mukaan termi ”Sweet Babboo” (”kultamussukka”) on lainattu hänen puheestaan.


title: Salli Jokunen

text: Stacy Ferguson eli nykyinen laulaja Fergie toimi Sallin ääninäyttelijänä joissain 1980-luvulla tehdyissä "Tenavat"-animaatioissa.


title: Itä-Timorin kriisi 1999

text: Vuoden 1999 kriisi Itä-Timorissa alkoi maan itsenäistymistä vastustaneiden militanttien siviileihin kohdistuneilla hyökkäyksillä, jotka laajenivat yleiseksi väkivallaksi ympäri maata. Väkivalta purkautui Itä-Timorin itsenäistymistä koskeneen kansanäänestyksen jälkeen. Noin 1 400 siviilin arvioidaan saaneen surmansa väkivaltaisuuksissa. YK perusti alueelle rauhanturvaamisoperaation InterFET.


title: Hirvijärvi

text: Hirvijärvi voi tarkoittaa seuraavia:


Luettelo poliittisista syistä vangituista kansanedustajista on jaettu kahteen luetteloon:


title: The Essential Iron Maiden

text: The Essential Iron Maiden on Iron Maidenin neljäs ”greatest hits” -kokoelma. Albumi julkaistiin 12. heinäkuuta 2005 Yhdysvalloissa ja Thaimaassa. Se on osa Sony BMG:n "The Essential" -sarjaa.


title: Anapa

text: Anapa () on kylpyläkaupunki Krasnodarin aluepiirissä Venäjällä. Kaupunki sijaitsee Mustanmeren rannalla 160 kilometriä Krasnodarista länteen. Ilmasto on välimerellinen. Talven keskilämpötila on 1° celsiusta, heinäkuun 23°. Uintikausi kestää toukokuun puolestavälistä lokakuun puoleenväliin. Asukkaita kaupungissa oli 58 990 henkeä (vuonna 2010).


title: Anapa

text: Antiikin aikana paikalla sijaitsi Sindikan kaupunki. 300-luvulta eaa. aina 200-luvulle saakka Bosporoksen valtakuntaan kuulunut kaupunki tunnettiin nimellä Gorgippia. 1300-luvulla paikalla sijaitsi Genovan siirtokunta Mapa. Turkkilaiset valtasivat sen vuonna 1475. 1700-luvun lopussa turkkilaiset rakensivat paikalle linnoituksen. Venäjän joukot valtasivat sen vuosina 1791, 1808 ja 1828. Lopullisesti seutu liitettiin Venäjään Adrianopolin rauhassa vuonna 1829. Anapan kaupunki perustettiin vuonna 1846. 1800-luvun lopulla siitä tuli suosittu lomanviettopaikka, johon neuvostoaikana rakennettiin lukuisia parantoloita, lepokoteja ja pioneerileirejä.


title: Kun taivaalta satoi rahaa

text: Kun taivaalta satoi rahaa on Carl Barksin käsikirjoittama ja kuvittama Aku Ankka-sarjakuvatarina vuodelta 1951.


title: Kun taivaalta satoi rahaa

text: Aku on Tupun, Hupun ja Lupun kanssa renkinä Roope-sedän maatilalla. Ankanpojat työskentelevät ahkerasti, mutta mukavuudenhaluinen Aku on kyllästynyt ainaiseen raatamiseen naurettavalla palkalla. Kun hän istahtaa lepäämään, kulkee Hannu Hanhi ohitse. Aku kertoo hänelle työnteon ikävyydestä. Hannu kehuskelee onnellaan ja toteaa että hänen ei ole koskaan tarvinnut tehdä työtä. Aku keksii, että hän voisi lähteä Hannun mukaan ja kokeilla, miten onni tällöin toimii.


title: Kun taivaalta satoi rahaa

text: Roopella on valtava laari, jossa kaikki muut luulevat olevan viljaa, mutta johon onkin kätkettynä suunnaton määrä rahaa. Hän ui niissä, kun muut tekevät töitä. Yhtäkkiä valtava pyörremyrsky vie Roopen rahat taivaan tuuliin. Tupu, Hupu ja Lupu näkevät tämän ja menevät katsomaan Roopea, joka kuitenkin on selvinnyt ja suhtautuu asiaan rauhallisesti. Hän tietää saavansa lopulta rahat takaisin.


title: Kun taivaalta satoi rahaa

text: Aku ja Hannu päättävät toivoa, että Hannun hattuun putoaisi rahaa. Toive toteutuukin. Pyörremyrskyn yläilmoihin kuljettamista rahoista putoaa hattuun kaksi miljoonaa dollaria, molemmille siis miljoona. Riemastuneet Aku ja Hannu päättävät lähteä heti matkalle maailman ympäri. Rahaa on satanut muuallekin. Kukaan ei halua enää tehdä työtä. Aku ja Hannu pysähtyvät pieneen kylään aikoen syödä jossakin ravintolassa sekä tankata autonsa, mutta huomaavat, että kaikki liikkeet on suljettu.


title: Kun taivaalta satoi rahaa

text: Monen päivän epätoivoisen vaelluksen jälkeen Aku palaa Roopen luo. Roope sanoo, että hän voi kyllä palkata Akun uudestaan, mutta kananmunat maksavat miljoona kappaleelta. Pian Roopelle tulee jonottamaan muitakin asiakkaita nälissään, ja koska hänen myyntikojunsa on maan ainoa avoinna oleva elintarvikeliike, hän pystyy monopoliasemansa vuoksi kiskomaan peruselintarvikkeistakin tuhansia tai jopa satojatuhansia dollareita. Niinpä Roope saa kaikki rahansa takaisin. Loppukohtauksessa Roope ui rahoissaan, kuten ennenkin.


title: Kun taivaalta satoi rahaa

text: Tarina on yksi Barksin tunnetuimmista. Tarina on faabeli markkinatalouden toiminnasta. Roope sanoo kiivettyään rahalaariin: ”Ihmiset aina haluavat rahaa... Toisin se on. Minä tiedän, että se on vain paperia ja metallia.” Se on myös ensimmäinen tarina, jossa Roopen rahasäiliö esiintyi jossakin muodossa.


title: Kun taivaalta satoi rahaa

text: Suomeksi tarina on julkaistu muutaman kerran "Aku Ankka" -lehdessä sekä lisäksi Aku Ankan parhaat-sarjaan kuuluvassa nimikkoalbumissaan, kirjassa "Aku Ankka ja kumppanit: näköispainos 1951-1952, osa 1" sekä albumissa "Mahtiankka Roope", joka on julkaistu myös Pohjanmaan murteella nimellä "Ison taloon Ankka".


title: Oskar Karlsson

text: Oskar Amatus Karlsson () oli suomalainen jääkäriluutnantti. Hänen vanhempansa olivat rakennusmestari Karl Johan Jansson ja Mathilda Hägglund.


title: Oskar Karlsson

text: Karlsson kävi viisi luokkaa Maarianhaminan reaalioppilaitosta ja kauppakoulun.


title: Oskar Karlsson

text: Karlsson työskenteli kauppa-apulaisena ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 6. joulukuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Oskar Karlsson

text: Karlsson astui Suomen armeijan palvelukseen Saksassa 7. helmikuuta 1918 kirjoitettuaan palvelusitoumuksen ja vannottuaan sotilasvana hänet ylennettiin varavääpeliksi. Hän saapui 18. helmikuuta 1918 jääkärien etujoukon mukana Vaasaan, mistä hänet komennettiin sähköttäjäksi Vaasan radioasemalle.


title: Oskar Karlsson

text: Karlsson siirrettiin sisällissodan jälkeen 17. kesäkuuta 1918 alkaen Santahaminan radioaseman päälliköksi. Armeijasta hän erosi 17. kesäkuuta 1919 vain liittyäkseen 26. kesäkuuta 1919 Karjalan (Aunuksen) retkikuntaan, jossa hän toimi Rajakonnun erillisen komppanian päällikkönä 1. heinäkuuta - 10. syyskuuta 1919 välisen ajan. Retkikunnalla hän otti osaa Hongin kylän taisteluun. Aunuksesta palattuaan hän liittyi 2. lokakuuta 1919 Pohjois-Inkerin vapaajoukkoihin, missä hän toimi 2. pataljoonan komentajana ja otti osaa taisteluihin Lehtokylässä, Sahannotkossa, Lukkarinmäellä, Lempaalassa ja Grusinassa. Myöhemmin hän toimi rykmentin esikunnassa tiedustelutoimiston päällikkönä. Sotaretkiltään palattuaan hän siirtyi keskuspoliisin palvelukseen ensin Maarianhaminaan 15. tammikuuta 1920 - 15. toukokuuta 1923 väliseksi ajaksi ja Helsinkiin 1. huhtikuuta 1924 – 1926 väliseksi ajaksi.


title: Mielikuvituksen mestarit

text: Mielikuvituksen mestarit (13 unohdettua fantastia) on tutkija ja toimittaja Jari Koposen vuonna 2003 ilmestynyt tietokirja kolmestatoista tieteis-, fantasia- ja utopiakirjallisuuden kirjoittajasta. Koponen esittelee kolmetoista edustajaa, ”fantastia”, jotka ”ovat olleet niin outoja, että ne on neljän vuosisadan aikana unohdettu historian kellariin”.


title: New Amsterdam

text: New Amsterdam (, ) voi tarkoittaa:


title: 30 päivää kaamosta

text: 30 päivää kaamosta ("30 Days of Night") on samannimiseen sarjakuvaan perustuva kauhuelokuva vuodelta 2007. Sen on ohjannut David Slade.


title: 30 päivää kaamosta

text: Elokuva sijoittuu Barrow’n pikkukaupunkiin Alaskassa. Synkän keskitalven lähestyessä asukkaat matkaavat kohti etelää, jossa heidän on määrä talvehtia pahimman ajan yli. Suunnitelmat kuitenkin muuttuvat, kun paikalle saapuu joukko vampyyreja, jotka käyttävät hyväkseen kaamosajan loputonta yötä. Radiopuhelimet poltetaan, sähköt katkaistaan ja viimeinen lentokone on jo lähtenyt. Vampyyreilla on 30 päivää aikaa aterioida eristetyssä kaupungissa, jossa toivo on jo menetetty. Kuka selviää ja kuka kuolee?


title: Geraldine Ferraro

text: Geraldine Ferraro (26. elokuuta 1935 – 26. maaliskuuta 2011) oli yhdysvaltalainen poliitikko. Hän oli edustajainhuoneen jäsen vuosina 1979–1985. Vuonna 1984 hän oli Walter Mondalen varapresidenttiehdokas. Tämä oli ensimmäinen kerta, kun nainen oli pääpuolueen varapresidenttiehdokkaana Yhdysvalloissa.


title: Geraldine Ferraro

text: Ferraro oli kotoisin New Yorkista. Koulutukseltaan hän oli opettaja ja juristi. Edustajainhuonekautensa jälkeen hän pyrki kahdesti senaattiin, mutta häntä ei valittu. Hän osallistui aktiivisesti Hillary Clintonin vaalikampanjaan 2008, ja hänen kerrotaan hankkineen kampanjalle 125 000 dollaria. Hän joutui vetäytymään roolistaan kampanjaorganisaatiossa, kun Ferraron kommentit Barack Obamasta tulkittiin rasistisiksi. Ferraro kuoli syöpään 75-vuotiaana 26. maaliskuuta 2011.


title: Harvey Milk

text: Harvey Bernard Milk (22. toukokuuta 1930 Woodmere, New York – 27. marraskuuta 1978 San Francisco, Kalifornia) oli yhdysvaltalainen poliitikko ja ensimmäinen avoimesti homoseksuaalinen mies, joka valittiin julkiseen virkaan Kaliforniassa eli San Franciscon kaupunginvaltuustoon (). Politiikka ja aktivismi eivät kuuluneet hänen varhaisiin kiinnostuksenkohteisiinsa: hän ei kertonut avoimesti homoseksuaalisuudestaan tai osallistunut politiikkaan ennen keski-ikää ja kokemuksiaan 1960-luvun vastakulttuurin piirissä.


title: Harvey Milk

text: Milk muutti vuonna 1972 New Yorkista San Franciscon Castron kaupunginosaan, jonne kohdistui homomiesten ja lesbojen massamuutto. Hän pyrki kaupunginvaltuustoon ensimmäisen kerran vuonna 1973, muttei tullut vielä valituksi. Hänen kampanjaansa verrattiin teatteriin hänen röyhkeytensä, suorasanaisuutensa, eloisuutensa ja törkeytensä takia, mikä toi hänelle sekä median huomion että ääniä. Hän kampanjoi jälleen kaksissa seuraavissa kaupunginvaltuuston vaaleissa ja sai äänestäjiltä sen verran vastakaikua, että hän pyrki myös Kalifornian edustajainhuoneeseen. Kasvavaa suosiotaan hyödyntäen hän johti homojen poliittista liikettä taisteluissa homovastaisia aloitteita vastaan. Milk valittiin lopulta kaupunginvaltuustoon vuonna 1977.


title: Harvey Milk

text: Milk toimi valtuutettuna lähes yhdentoista kuukauden ajan ja oli vastuussa tiukan homojen oikeuksia koskeneen asetuksen hyväksymisestä. 27. marraskuuta 1978 Dan White murhasi Milkin ja pormestari George Mosconen. White oli virastaan hiukan aiemmin eronnut kaupunginvaltuutettu, joka halusi työnsä takaisin. Sekä Milkin valinta että hänen murhaansa seuranneet tapahtumat olivat osoitus kaupunkilaisten liberalisoitumisesta ja poliittisista kiistoista kaupungin hallinnon ja konservatiivisten poliisivoimien välillä.


title: Harvey Milk

text: Milkistä on tullut San Franciscossa ikoni, ja San Franciscon yliopiston professori Peter Novak on kuvaillut häntä ”homojen oikeuksien marttyyriksi”. Vuonna 2002 häntä kutsuttiin ”kaikkein kuuluisimmaksi ja huomattavimmalla tavalla avoimeksi HLBT-virkamieheksi, joka on koskaan valittu vaaleilla Yhdysvalloissa”. Kirjailija John Cloud totesi hänen vaikutuksestaan: ”Sen jälkeen kun hän oli uhmannut San Franciscon hallitsevaa luokkaa vuonna 1977 tullakseen kaupunginvaltuuston jäseneksi, monien ihmisten – heteroiden ja homojen – täytyi sopeutua uuteen todellisuuteen, jonka ruumiillistuma hän oli: että homo voi elää rehellisen elämän ja menestyä.”


title: Harvey Milk

text: Harvey Bernard Milk syntyi Woodmeressa Long Islandilla 22. toukokuuta 1930 William ja Minerva Karns Milkille. Hän oli Itä-Euroopan juutalaisten vanhempiensa nuorempi poika ja liettualaisen kauppiaan Morris Milkin pojanpoika. Morris Milk omisti tavaratalon ja auttoi perustamaan alueen ensimmäisen synagogan. Lapsena Milkiä kiusattiin hörökorvien, suuren nenän ja liian suurten jalkojen vuoksi ja hän sai usein huomiota luokan pellenä. Hän pelasi koulussa amerikkalaista jalkapalloa ja mieltyi oopperaan. Teini-ikäisenä hän tunnusti olevansa homoseksuaali, mutta piti sen tarkkaan salaisuutena. Lukion vuosikirjassa hänen nimensä alla luki: ”Glimpy Milk – ja sanotaan, etteivät NAISET mene ikinä sanattomiksi”.


title: Harvey Milk

text: Milk opiskeli New York State College for Teachers -yliopistossa Albanyssa (nykyinen Albanyn yliopisto) vuosina 1947–1951 pääaineenaan matematiikka. Hän kirjoitti yliopiston lehteen ja sai mainetta seurallisena ja ystävällisenä opiskelijana. Yksikään hänen ystävistään lukiossa tai yliopistossa ei koskaan epäillyt hänen olevan homo. Eräs luokkatoveri muisti, että ”Häntä ei koskaan pidetty mahdollisena queerina – siksi niitä silloin kutsuttiin – hän oli miehinen mies”. Valmistuttuaan Milk liittyi Yhdysvaltain laivastoon Korean sodan aikaan. Hän palveli sukelluspelastusvene USS "Kittiwakella" sukeltajana. Myöhemmin hän siirtyi San Diegon laivastotukikohtaan sukellusopettajaksi. Vuonna 1955 hänet vapautettiin laivastosta luutnanttina ().


title: Harvey Milk

text: Milkin työuran alkuvaiheita leimasivat tiheät muutokset; myöhempinä vuosinaan hän nautti kertoessaan siitä, kuinka hän kasvoi ulos keskiluokkaisen juutalaisen pojan roolista. Hän aloitti opettamisen George W. Hewlett High Schoolissa Long Islandilla. Vuonna 1956 hän tapasi Joe Campbellin Jacob Riis Parkin hiekkarannalla, joka oli homomiesten suosima alue Queensissa. Campbell oli seitsemän vuotta Milkiä nuorempi ja Milk tavoitteli häntä intohimoisesti. Senkin jälkeen kun he olivat muuttaneet yhteen Milk kirjoitti Campbellille romanttisia viestejä ja runoja. He tylsistyivät nopeasti elämäänsä ja päättivät muuttaa Texasiin, mutteivät viihtyneet siellä ja muuttivat takaisiin New Yorkiin, jossa Milk sai töitä vakuutusyhtiöstä. Campbell ja Milk erosivat lähes kuuden vuoden jälkeen; suhde jäi hänen elämänsä pisimmäksi.


title: Harvey Milk

text: Milk yritti pitää varhaisen romanttisen elämänsä erillään perheestään ja työstään. Hän oli nyt jälleen tylsistynyt ja sinkku ja asui New Yorkissa. Hän harkitsi muuttavansa Miamiin, jossa hän olisi mennyt naimisiin lesbon ystävänsä kanssa ”saadakse[en] ... julkisivun & kumpikaan ei olisi toisen tiellä”. Hän kuitenkin pysyi New Yorkissa ja etsi salaa suhdetta. Vuonna 1962 Milk tutustui Craig Rodwelliin, joka oli häntä kymmenen vuotta nuorempi. Vaikka Milk liehitteli Rodwellia innokkaasti, herätti hänet joka aamu puhelinsoitolla ja lähetteli hänelle viestejä, Milk ei pitänyt siitä, että Rodwell oli mukana homojen aktivistijärjestö Mattachine Societyn New Yorkin haaran toiminnassa. Kun Rodwell pidätettiin kävelystä Riis Parkissa ja häntä syytettiin mellakkaan yllyttämisestä ja siveettömästä pukeutumisesta (lain mukaan miesten uima-asujen täytyi ulottua navan yläpuolelta reiden alapuolelle), hän joutui kolmeksi päiväksi vankilaan. Milk säikähti Rodwellin taipumusta agitoida poliisia, ja suhde päättyi pian.


title: Harvey Milk

text: Milk lopetti yhtäkkisesti työnsä vakuutusasiamiehenä ja ryhtyi Bache & Company -yhtiön tutkijaksi Wall Streetillä. Hänet ylennettiin useita kertoja, vaikka hän tapasikin loukata yrityksen vanhempia jäseniä jättämällä heidän neuvonsa huomiotta ja rehentelemällä menestyksellään. Vaikka hän oli taitava työssään, hänen työtoverinsa aistivat, ettei hän ollut siinä sydämellään mukana. Milk aloitti suhteen Jack Galen McKinleyyn ja värväsi hänet taisteluun valtionhallinnon kasvua vastaan suostuttelemalla hänet työskentelemään konservatiivisen republikaanin Barry Goldwaterin presidentinvaalikampanjalle vuonna 1964. Heidän suhteensa oli vaikea: McKinley masentui helposti ja uhkasi usein tehdä itsemurhan, jos Milk ei antaisi hänelle tarpeeksi huomiota. Milk vei McKinleyn sairaalaan, jossa Milkin entinen kumppani Joe Campbell toipui itsemurhayrityksestä: Campbell oli yrittänyt tappaa itsensä, kun hänen rakastajansa – Billy Sipple -niminen mies – oli jättänyt hänet. Milk oli pysynyt Greenwich Villagen avantgarde-taidemaailmaan astuneen Campbellin ystävänä eikä kyennyt ymmärtämään, miksi toivottomuus oli Campbellille riittävä syy harkita itsemurhaa.